Миркарим Осим. Широқ (ҳикоя) | www.ziyouz.uz\nБош саҳифа Ўзбек насри онлайн антологиясиМиркарим Осим (1907-1984)Миркарим Осим. Широқ (ҳикоя)\nМиркарим Осим. Широқ (ҳикоя)\nЁз бошланиб, Яксарт бўйидаги чўлларда ўтлар қовжирай бошлади. Бу ерларда яшовчи шак қабилалари серўт яйловларга кўчиш тараддудига тушишди. Янги ерларга кўчиш чорвачилар учун бир байрамдек эди. Улар баҳор мавсумида яшаб ўрганиб қолган ерларини ташлаб кетиш олдидан бир-бирлариникига қўноқ бўлиб борар, доривор ўтларни еб семирган бияларнинг сутидан тайёрланган ўткир қимизларни ичиб маст бўлган йигитлар қизлар билан лапар айтишар, вақтичоқлик қилишарди.\nБироқ бу сафар одамларнинг кўнглига қил сиғмас, ўтловлардан на қўшиқ товуши ва на қизларнинг хушчақчақ кулгиси эшитиларди.\nБаланд бир ерга қурилган катта оқ ўтовни эгниларига ярғоқ теридан камзул, бошларига учи ингичка, узун қалпоқ кийган қуролли соқчилар қўриқлаб турардилар.\nЎтов ичида эса шак қабилаларининг оқсоқоллари кенгаш қуриб ўтирардилар. Тўрга солинган айиқ териси устида чордона қурган Рустак оқсоқолларига вазиятни тушунтирарди:\n— Эрон шоҳи Дараявуш Ўкуздан кечиб, Сўғдияни босиб олди. Эронийлар эл-юртни талаб, эркакларни қул, хотинларни асир қилиб олиб кетаётирлар. Энди навбат бизга келди. Даракчиларимиз шоҳнинг биз томонга Роносбат бошчилигидаги катта бир қўшинни юбормоқчи бўлганлигидан дарак бераётирлар…\nРустак — соч-соқоли оқарган, бир оз мункайиб, чўкиб қолган суяқдор чол. У бир вақтлар кенг яғринли, баланд бўйли паҳлавон эди. Яккама-якка жангларда шак уруғининг душманларидан кўп баҳодирларни ер тишлатган, унинг номи Сўғдияда ҳам, Эронда ҳам машҳур эди.\nҲозир у шаклар ва сўғдияликларнинг ашаддий душмани бўлган Эрон шоҳи ва унинг қора ниятлари тўғрисида гапирар экан, ғазабдан нафаси тиқилар, кўзлари ўт сочар эди. У гапни тутатиб, душманни даф этмоқ учун қандай чоралар кўриш кераклиги тўғрисида ўз фикрларини айтишни уруғ оқсоқолларидан сўради.\n— Қўлидан иш келмайдиган чоллар, кампирлар, болалик хотинларни қўй ва йилқилар билан узоқ чўлларга юбориб, қолган эр ва аёлларнинг барини қуроллантирсак ва душман билан бир томчи қонимиз қолгунча урушсак, деб гап бошлади уруғ оқсоқолларидан Саксфар. У олтмишга бориб қолган бўлса-да, ёшлардек икки бети қип-қизил, серғайрат ва таваккалчи одам эди. — Уруш кулфати беномуслик машаққатидан яхшироқ. Золим Эрон шоҳига қул бўлгандан кўра жанг майдонида ўлган афзал…\nРустак унинг узундан-узоқ гапини сабр билан тинглаб, бошини қуйи солганча ўйланиб қолди.\n— Жангда мардларча ўлмоқ осон гап, лекин душманни янчиб ташлаб, ундан қасос олмоқ қийин. Биз мардлик кўрсатиб, номимизни қолдириш гўғрисида эмас, балки эл-юртимизнинг эркини қандай сақлаб қолиш тўғрисида ўйламоғимиз керак, — деди у қизиққон Саксфарга қараб.\nОқсоқоллар мум тишлагандек миқ этмай ўтирар эдилар. Кўп мамлакатларни босиб олиб, жанг майдонларида кўп тажриба орттирган, яхши куролланган Эрон қўшини билан урушмоқ жуда қийин эканлиги уларга аён эди.\nБошлиқлар бу мушкул муаммони ечиш учун бош қотириб ўтирганларида, ўтов эшиги олдида турган қуролли йигит Широқ деган бир чўпоннинг киришга ижозат сўраётганини билдирди.\n— Широқ!— деб қошини чимирди Рустак,— Ким у?\n— Широқ бизнинг уруғдан. Бутун умри чўпонлик билан ўтган,— деди Саксфар. — Ўзи жуда фаросатли, доно, достончи чол. Эски чалдиворлардан чаён ушлаб ўзини чақтиради. Оғриқ сезмайди. Айтишларича, ёшлигида илон уни чақиб олганда аллақандай гиёҳларни суртиб тузалиб кетган эмиш. Ўшандан бери илон-чаёндан қўрқмайди.\n— Андоғ бўлса, чақир буёққа ўша чолни.\nЭшикдан ёши олтмишдан ошган, тетиккина, барваста бир чол кириб, таъзим қилди.\n— Ижозат берсанглар, мен ҳам қаторингизга ўтириб, ўз фикримни айтсам. Нима тўғрида гаплашаётганингизни биламан.\n— Ўтир, ўтир, гапингга қулоқ соламиз, — деди Рустак.\n— Эрон шоҳининг аскарлари Сирдарё остидаги қум доналаридан ҳам кўп, уларни жангга чорлаб, енгиш маҳол.\nШундай бир ҳийла топмоқ керакки, душманнинг оёғи тойиб, ҳалокат жариға қулаб тушсин.\n— Қани, айт, қандай ҳийла ўйлаб топдинг?— деб сўради Рустак.\n— Буни фақат сенга айтаман. Оқсоқоллар ўтовингни тарк этсинлар.\nРустак бу гапни эшитиб афтлари бурушиб кетган оқсоқолларга бир қараб олди-да:\n— Нима, сен шу улуғ зотларга инонмайсанми?— деб сўради.\n— Инонаман, улар эл ғамини ейдиган ҳалол одамлар, ўлсалар ҳам душманга сир бой бермайдурлар. Аммо уларнинг яқин дўстлари, инилари, ўғиллари, хотинлари бор. Мен айтган гапларни беихтиёр уларга айтиб қўйишлари мумкин. Уёғи маълум, эл оғзига элак тутиб бўлмайдур. Оқсоқоллар мени кечирсинлар…\nУруғ бошлиқлари бирин-кетин ўринларидан туриб чиқиб кета бошладилар.\nОқ ўтовдан нарироқда чўққайиб ўтирган оддий кўчманчилар Широқни яхши танир, унинг қўбиз чалиб айтган достонларини кўп маротаба тинглаган, ўзи ҳам достонларда мадҳ этилгап шерюрак одамлардан бири эканлигини билар эдилар.\nОрадан анча вақт ўтгандан кейин Широқ ўтовдан чиқди. Уни кўргач, кўчманчилар даҳшатга тушиб ўринларидан сакраб туриб кетдилар. Кекса чўпон кесилган иқки қулоғи ва бурнига куйдирилган намат босиб, сизиб оқаётган қонни тўхтатишга ҳаракат қиларди. Кутилмаган бу фожиадан ғазабланган одамлар унинг атрофини ўраб олдилар ва устма-уст савол ёғдира бошладилар:\n— Қулоқ-бурнингни нега кесдилар?\n— Сен шўрлик нима гуноҳ қилиб эдинг?\nРанги мурдадек оқариб кетган Широқ тишини тишига қўйиб, ўзини бардам тутишга уринар, уруғдошларининг саволларига жавоб бермасди. Уни бир жойга ўтқазиб, куйдирилған намат билан қонини тўхтатдилар. Чолнинг саҳро шамоли ва чўл қуёшидан қорайган юзида ғазаб аломати йўқ эди. У ўзига келгач, ўрнидан турди-да, кунботиш томонга қараб кетди. Ҳанг-манг бўлган кишилар унинг орқасидан қараганларича қотиб қолдилар.\nДеҳқончилик ва боғдорчилик билан шуғулланувчи сўғд халқини итоатга келтирган Эрон шоҳи Яксартнинг сўл қиргоғидаги кўчманчилар устига юриш олдидан дам олмоқда. У етти пахса девор билан ўралган боғ ўртасидаги баланд шийпонда ўз аъёнлари билан май ичиб, шакаргуфторлик қилиб ўтирарди.\nМулозимлардан бири шийпон ёнига келиб таъзим қилди-да, қулоқ-бурни йўқ ғалати бир чол шоҳ ҳузурига киришга изн сўраётганини билдирди. Доро суриштириб, келган одамнинг шак қабиласидан эканлигини билгач:\n— Майли, кирсин,— доди.\nИкки қуролли мулозим бошлаб келган Широқ шоҳдан ўн беш қадамча берида тўхтади-да, ер ўпди ва ўрнидан туриб, таъзим қилганича қотиб қолди.\nДоро баланд бўйли, қушбурун, чиройли одам эди. Унинг понага ўхшаган соқоли кўкрагига тушган ва майин таралган. Устидаги тўқ қизил заррин тўни йилтирар, қўлидаги узун асо дастасига қадалган қимматбаҳо тошлар қоронғи кечадаги юлдузлардек чарақлар эди. Тош қўғирчоққа ўхшаган икки мулозим уни секин-секин елпиб турарди.\nДоро камон қошларини чимириб, баланд овоз билан:\n— Ҳой одам, ўзинг кимсан, отинг нима ва қайси уруғдансан?— деб сўради.\n— Отим Широқ, ўзим шак уруғиданман,— жавоб қилди чол.\n— Келиб менинг истироҳатимни бузмоқдан мақсадинг надир?\n— Мақсадим мулозамат камарин белга боғлаб, умримни сиз шаҳаншоҳ хизматида ўтказмоқдир. Жанобларига хайрхоҳ бўлганим туфайли қабиладошларимдан қаттиқ ситам кўрдим. Уларга мен: «Шоҳи Эрон билан урушаман, деб чиранманг, сизларни бир ҳамлада зеру забар қилгай, яхшиси, итоат камарин боғлаб бориб, ул зоти бобаракотнинг этакларидан ўпинг», дедим. Бу гапдан хабар топган ҳукмдоримиз Рустак ғазабга минди на менинг қулоқ-бурнимни кестирди. Мен энди сизнинг ёрдамингиз билан ундан ўчимни олмоқчиман. Агар ижозати олий бўлса, енгилмас қўшинингизни ёлғиз подачилар биладиган сўқмоқлар билан шак лашкарларининг орқасидан олиб чиқар эдим, кейин уларни қилич дамидан ўтказмоқ қийин эмас…\nШироқнинг гапини эшитиб, Доро ўйга толди. Агар жанговар шак қабилалари шу йўсинда яксон қилинса, Ўкуз билан Яксарт ўртасидаги серунум ерларни босиб олган Эрон лашкарларининг бехатарлиги таъмин этилган бўлади. Аммо бу кекса чўпонни бир синаб кўрмоқ керак.\nШироқ шоҳнинг ишончсизлик кўзи билан қараётганини фаҳмлаб, ўз сўзиппнг тўғрилигини исбот қилишга киришди:\n— Ахир қулоқ-бурнимнинг яқиндагина кесилгани кўриниб турибди-ку! Бизникилар бекорга ўз уруғларига бундай ситам етказмайдурлар.\nУ ўйлаб қўйган далилларини келтириб, узундан-узоқ гапирди ва ўзининг Эрон шоҳига содиқлигини, шакларга душман эканлигини исбот қилишга тиришди, сўзининг охирида Қуёш тангрисини шафе келтириб онт ичдн.\nДоро саркардалари билан маслаҳатлашиб, шаклар устига қўшин юборишга, Широқни эса йўл бошловчи қилиб олишга қарор берди.\nЭрон аскарлари йўл бошловчининг маслаҳати билан етти кунлик сув, озиқ-овқат ва ем-хашак олиб йўлга чиқдилар ва дарёнинг чап қирғоғидаги қум саҳроларидан бориб шакларга орқа томондан ҳужум қилмоқчи бўлдилар.\nДастлабки кунлар йўл унча машаққатли бўлмади. Чўл ўтлари энди қовжираб келаётган бўлса ҳам онда-сонда булоқлар атрофида кўм-кўк ўтлоқлар учраб турарди. Бора-бора чўл саҳрога айланди, одамлар ва отларнинг сувга эҳтиёжи оша борди. Афсонавий отларнинг тақаларига ўхшаб уюлиб қолган қумтепалардан ошиб ёки четлаб ўтиш осон эмас эди. Қора терга тушиб ҳансираган отлар оёқларини қумдан аранг тортиб олиб, бошларини қуйи солганларича битта-битта қадам ташлаб борарди. Саҳронинг бераҳм қуёши ёмон ниятда қолаётган бу қуролли одамларнинг бошидан олов сочар, ичларини куйдириб, ташналикдан лабларини қовжиратар, қумлар устида жимирлаб турган қайноқ ҳаво ўпкаларини ёндирарди.\nЛашкарбошиларшшг тоқатлари тоқ бўлиб, шаклар лашкаргоҳига қанча масофа қолганини Широқдан суриштира бошладилар. У эса манзилга яқинлашиб қолганликларини ва яна икки кун юриш кераклигини айтиб, бошлиқларни юпатарди. Бироқ сермашаққат сафарнинг еттинчи куни ҳам шаклардан дарак топмадилар. Ҳаммаёқ дашт-биёбон, одам юрса оёғи, қуш учса қаноти куяди. Сув, озиқ-овқат, ем-хашак тамом бўлган, ориқлаб кетган отлар ер искаб сув қидиради, қовжираган лаблари шишиб кетган одамлар бир қултум сув учун бир йиллик умрларидан кечишга тайёр!\nШироқни ўртага олиб: «Бизни қаерга бошлаб келдинг, аблаҳ!— деб қисти-бастига олдилар. Аскарбошилардан бири уни ёқасидан ушлаб силтади ва ҳақорат қила бошлади. Широқ ёқасини унинг қўлидан қутқариб, намат қалпогини бошидан олди-да, соражин ва кенг пешонасидаги терини артди. Унинг қовжираган лаблари истеҳзоли табассумдан ёришиб, қийиқ кўзларида ўт чақнаб кетди. Атрофини қуршаб олган ғазабли чеҳраларга мағрур қараб туриб, қалпоғини ерга бир урди-да, қаҳқаҳлаб кулиб юборди:\n— Мен енгдим, Доро қўшинини бир ўзим енгдим! — дсди у қичқириб.— Сизларни алдаб саҳронинг қоқ ўртасига олиб келдим,— қўли билан кунчиқиш ва кунботиш томонни кўрсатди. — Буёғи ҳам етти кунлик йўл, буёғи ҳам. Истаган томонингизга бораверинг! Менинг гўрим шу ерда,— деб оёғи остини кўрсатди.\nУ ўз муродига етгани учун муқаддас оташ ва сув худосига шукур қилиб, аллақандай бир дуони ўқиди. Дарҳақиқат, у ўз элини қулликдан қутқариб қолиш учун жонидан кечган, ёвуз душманни ҳийла тузоғига илинтириш учун минг турли азоб-уқубатни бўйнига олган эди. Мана энди у ниятига етди, душман аскарини ҳалокат жари ёқасига бошлаб келди. Энди душман нима қилса қилаверсин!\nУ Рустакнинг ҳузурига кирганида шундай деган эди:\n— Агар мснинг бола-чақам ва невараларимни унутмасанг, ўз ширин жонимдаи кечиб, юрт бошига келган балони даф этардим. Душманни даф қилмоқ учун бир ҳийла ўйлаб топдим. Умрим охирлаб қолди, ахир бу дунёдан кетмоқ керак. Мен эл-юрт учун ўлимнинг ширин шарбатини ичмоққа қарор қилдим… Гапимга қулоқ сол…\nҲукмдор унинг гапини охиригача тинглаб, фикрини маъқуллаган эди. Шунда у ёнидан ўткир пичоғини олиб, ўз қулоқ-бурнини кесган ва гўё ўз элига хиёнат қилган бўлиб, душман орасига кирган эди…\nҒазабдан кўзлари олайиб, афт-башараси бужмайиб хунук бўлиб кстган Эрон саркардалари Широқни ўраб олиб, уни ура бошладилар. Саркарда Роносбат дабдаласи чиққан Широқни улар қўлидан қутқариб, бир четга олиб чиқди-да, сув ичирди, сўнгра чодирига олиб кириб, уни яхшиликча йўлга солмоқчи бўлди. Энди Эрон саркардаси шаклар устига юриш қилиб, уларни тор-мор этишни хаёлидан чиқариб ташлаган, у фақат қўшииини ҳалокатдан қутқариб қолишни ўйларди.\n— Агар сен саҳро қудуқлари ва чашмаларини бизга кўрсатсанг, гуноҳингдан кечиб, Сўғдияда истаган қишлоқлардан бирини сенга инъом қилардик.\n— Ўз элимнинг душманларига ёрдам учун чўзадиган қўлимни кесиб ташлаганим маъқул,— деди у гапни қисқа қилиб. Ҳалокат ёқасида қолган эронийлар аччиқларига чидай олмай фидокор чўпонни чопиб, қийма-қийма қилиб ташладилар.\nРукнларМиркарим Осим (1907-1984)\n← Аввалги Аввалги Миркарим Осим. Темурмалик (ҳикоя)\nКейинги → Кейинги: Миркарим Осим. Сандиқ соат (ҳикоя)


ЎЗБЕКИСТОН ЁШЛАРИНИНГ ЯНГИ ТАШКИЛОТИ - Ўзбекистон овози газетаси\nТошкентдаги Симпозиумлар саройида 30 июнь куни Ўзбекистон «Камолот» ёшлар ижтимоий ҳаракатининг IV қурултойи бўлиб ўтди.\nАнжуман дастури ранг-баранг тадбирларга бой бўлди. Қурултой делегатлари Ўзбек Миллий академик драма театрида «Тақдир синовлари» спектаклини томоша қилди. «Шаҳидлар хотираси» хиёбони ва «Қатағон қурбонлари хотираси» музейи, Темурийлар тарихи давлат музейи, Ҳазрати Имом мажмуасини бориб кўрди. Ўзбекистон давлат жаҳон тиллари университети, Тошкент ахборот технологиялари касб-ҳунар коллежи, Яккасарой туманидаги 144-умумтаълим мактабида яратилган шароитлар билан танишди. Ёшлар ижод саройида Олий Мажлис Қонунчилик палатаси депутатлари, Ўзбекистон Республикаси Фанлар академиясида академиклар ва ёш олимлар билан учрашди.\nСимпозиумлар саройида «Камолот»нинг Қорақалпоғистон Республикаси, вилоятлар ва Тошкент шаҳар кенгашларидан сайланган делегатлар, Олий Мажлис Сенати аъзолари ва Қонунчилик палатаси депутатлари, ҳукумат аъзолари, вазирлик ва идоралар, жамоат ташкилотлари вакиллари, оммавий ахборот воситалари ходимлари жам бўлди.\n«Камолот» ёшлар ижтимоий ҳаракатининг қурултойи очиқ, деб эълон қилинди.\nДелегатлар «Камолот» ёшлар ижтимоий ҳаракати негизида Ўзбекистон ёшлар иттифоқини ташкил этиш таклифини маъқуллади.\n«Камолот» ёшлар ижтимоий ҳаракати Тошкент шаҳар кенгаши раиси ўринбосари Б.Мамадалиев, «Камолот» ёшлар ижтимоий ҳаракати Қорақалпоғистон Республикаси кенгаши раиси А.Данияров, Тошкент шаҳридаги Турин политехника университети магистранти О.Тўйчиев, «Result» ўқув маркази раҳбари А.Саъдуллаев, Алишер Навоий номидаги Тошкент давлат ўзбек тили ва адабиёти университети талабаси М.Раимқулова, Сирдарё вилоятидаги «Сарвиноз Собиржоновна Файзи» фермер хўжалиги раҳбари С.Шокирова ва бошқалар Президентимиз Шавкат Мирзиёевга ёшларга қаратилаётган алоҳида эътибор учун миннатдорлик билдирди. Ўзбекистон ёшлар иттифоқи навқирон авлод орасига чуқур кириб борадиган муҳим институтга айланишини таъкидлади.


1233 Ўқиш режими + -\nМаълумки, инсоннинг жисмоний ҳаракатчанлиги кўпчилик касалликларда, айниқса, юрак-ишемик касаллигида, неврологик ва руҳий касалликлар, онкологик ва суяк, бўғим, умуртқа касалликларини даволаш ва олдини олишда муҳим ва асосий ролни ташкил этади. Одатда, нафақа ёшидаги беморларда кам ҳаракатлилик инсоннинг руҳий тушкунлик кайфиятини кўпайтирар экан. Олимларнинг илмий текширишлари натижасида бу ёшдаги беморлар ёз даврида ўзини яхши ҳис килиб, қиш мавсумида «ишсизлик»дан барча касалликлари қўзғалиб, ўзини анча ёмон ҳис қилиши аниқланган. Улaрга кўпинча доимий равишдаги тушкунлик кайфияти ҳамроҳ бўлган. Шифокорларнинг узоқ йиллик тажрибаси шуни кўрсатдики, юрак-ишемик касаллиги билан оғриган беморларга жисмоний ҳаракат ва сувда сузиш машқлари қон босимни туширувчи, юрак томирларини кенгайтирувчи, юрак соҳасидаги оғриқларни камайтирувчи, қонни суюлтирувчи бўлиб хизмат қиларкан. Ва яна бундай машқлар руҳий тушкунликнинг ҳам йўқолишига олиб келар экан. Ўзбек аёли қайнона бўлгач, «анчагина» ҳаракатлардан ўз-ўзидан чекланади. Унинг устига кўп қаватли уйларда яшайдиган аёлларимиз ҳаракатини кузатсак, ўз аҳволимиз ўзимизга маълум. Опажонлар, қайнонажонлар, ҳаракатларингизни кўпайтиринг. Бу билан касалликлар сизнинг устингиздан ҳукмрон бўлишини олдини олган бўласиз! Шу ўринда сизга тибетликларнинг бадантарбия машқларини тавсия қиламиз. Бу машқлар оддий бўлиб, уларни бажариш учун бор-йўғи 15-20 дақиқа вақт ажратиш керак, холос. Бу машқларни давомли бажариб борганда қоматни яхшиланиши, бардамлик, тетиклик ҳамда одам энергияси ва соғлигининг самарали яхшиланиши кузатилади. Бу машқлардан тибетликлар соғликни мустаҳкамлашда ҳамда доимий ёшлик ва навқиронликка эришиш мақсадида фойдаланганлар. Одам танасида 19 қувват марказлари мавжуд бўлиб, улар айланма ҳаракат қилгани учун гирдоб, «қуюн» деб номланган. Уларнинг асосийлари 7 та бўлиб, бир-бири билан уйғун боғланган.\nЁш, соғлом танада барча қуюн катта тезликда бир-бирига мутаносиб ҳолатда айланма ҳаракат қилади ва бу билан инсон барча муҳим тизимларни ҳаётий қувват билан таъминлайди. Ёш организмда 7 та асосий қуюн ва 12 та иккинчи даражали қуюнлар гормоник мутаносибликда ҳаракат қилиб, улар битта зич пиллани эслатувчи энергия оқимига эга бўлади. Ўрта ёшли одамда асосий ва иккинчи даражали қуюнлар ўртасидаги гормоник мутаносиблик бузилади ва уларнинг зичлиги камаяди. Бу эса моддалар алмашинувининг бузилишига олиб келади. Халқ орасида кенг тарқалган ибора билан айтганда, бўғимларда, умуртқада туз йиғилишига сабаб бўлади. Кексаларда эса барча қуюнлар қуввати гормоник мутаносиблиги бузилиши, улар энергиясининг камайиши организмда жиддий қарилик томон ўзгаришларга олиб келади. Бу машқларининг бажарилиши 19 та қувват қуюнларининг гормоник мутаносиблигига олиб келади. Кейинчалик эса уларнинг зичлиги ёш одамларникига яқинлашиб боради. Барча қуюнлар билан танадаги моддалар алмашинув жараёнлари ўртасидаги уйғун мутаносиблик ўрнатилади. Бу эса организмнинг ёшаришига олиб келади. Қуйида сизларга тибетликлар сир тутган бешта машқларини келтирамиз. Албатта, уларни бажаришга ҳаракат қилиб кўринг. Натижаси ҳақида эса бизларга ёзиб юборасиз, деган умиддамиз. Машқларни камида 6-7 ой бажаргандан кейин натижаси ҳақида гаплашсак бўлади. Дард берган Аллоҳ, давосини ҳам Ўзи бергувчидир. Фақат биз унинг воситаларини бажарувчимиз, холос. Шифо бергувчи фақатгина Аллоҳнинг Ўзидир. Биздан фақат чин ихлос ва ишонч бўлса, бас. Аллоҳ Ўзи барча дардмандларга шифои комил, шифои кулли, шифои ғоиб ато этсин, омин. 1-машқ. Тўғри туринг. Кафтларни пастга қаратган ҳолда қўлларни елка даражасида ён томонга кўтаринг. Қўл ҳолатини ўзгартирмаган ҳолда оёқларни ҳатлатиб, соат стрелкаси бўйича секин айланинг. Айланиш 3 мартадан 21 мартагача такрорланади. Вақт ўтиши билан айланиш тезлигини ошириш мумкин. 2-машқ. Бу машққа биринчи машқ тугаши билан ўтилади. Дастлаб елкада ётган ҳолатда нафас чиқарилиб, кафтлар пастга тиралади. Шу заҳоти нафас олиб, бош кўтарилиб, ияк кўкракка босилади ва тос полдан ажралмаган ҳолда оёқ тўғриланиб, юқорига кўтарилади. Агар оёқларни тўғирланган ҳолатда кўтариш оғирлик қилса, тиззани бироз эгишга рухсат этилади. Нафас бир неча дақиқа ушлангач, оёқ ва бош секин полга туширилади ва бўшашиб, нафас чиқарилади. Машқ 3 дан 21 мартагача такрорланади. 3-машқ. Дастлабки ҳолатда оёқ учларига таянган ҳолатда тиззада тик турилади. Тиззалар ва оёқ панжалари елка кенглигида бўлиб, кафт тоснинг орқа томонига қўйилади. Бош олдинга эгилиб, иякни кўкракка босиб, нафас чиқарилади. Бош орқа томонга ҳаракатлантирилиб, қўл белга таянган ҳолда нафас олинади. Машқлар 3 дан 21 мартагача такрорланади. 4-машқ. Дастлаб полда ўтирган ҳолатда товонлар елка кенглигида тўғрига узатилади, қўл бармоқлари учини олдинга қаратган ҳолда кафтлар билан полга таянинг. Бошни олдинга эгиб, иякни кўкракка босиб, нафас чиқарилади. Шундан кейин бошни юқорига кўтариб, тана билан бирга горизантал (мостик) ҳолатга келгунча нафас олинг. Барча мушакларни қаттиқ таранглаштиргандан кейин бўшаштириб, дастлабки ҳолатни эгалланг. Қўллар ҳар доим тўғри ҳолатда бўлиб, товон сирпанмаслиги лозим. Машқларни 3 дан 21 мартагача такрорланг. 5-машқ. Дастлаб пастга қараб ётган ҳолатда кафтга ва бармоқ учига таяниб тиззаларни ерга теккизмасдан орқага эгилинг. Кафтлар ва товонлар орасидаги масофа елка кенглигидан сал кенгроқ. Бош орқага эгилганда нафас чиқарилган ҳолатда бўлинг. Шундан кейин қўллар ёрдамида пастга эгилган ҳолатга келиб, иякларни кўкракка босиб, нафас олинг. Таянч ҳар доим панжа ва товонда бўлиши лозим. Машқларни 3 тадан 21 мартагача такрорланг. Бу машқлар ҳар куни бажарилиши керак. Биринчи ҳафтада ҳар бир машқ 3 мартадан, кейинчалик ҳар 7 кунда 2 тадан қўшиб борилади. Шундай қилиб, 2 ҳафтада ҳар бир машқ 5 тадан, 3 ҳафтада 7 тадан такрорланиб, улар токи 21 мартагача кўпайтириб борилади. Машқлар бажарилгач, бўшашиб бир неча дақиқа дам олиш яхши натижа беради ва самараси юқори бўлади. Машқларни қолдирмасликка ҳаракат қилинг. Машқлар фақат бир кунгагина қолдирилиши мумкин, 2 ва ундан ортиқ кун қолдирилса, яна бошидан, яъни 3 мартадан бошланади. Чунки қуюнлар ҳаракатидаги уйғун мутаносиблик бузилган бўлади. Шуғулланиш вақти тонгдан қуёш тикка келгунга қадар бажарилади, лекин қуёш ботгунча ҳам бажарилиши мумкин. Шуғулланиш оч қоринга бўлгани маъқул. Сув муолажалари машқларни бажаришдан олдин ёки машқлар бажарилгач, 1 соатдан кейин бўлгани маъқул. Барча машқлар бошланиши нафас чиқарилган ҳолатда бошланади. Барча машқлар сериясига, албатта, барча 5 та машқлар кириши ва қатъий белгиланган кетма-кетликда, ўринлари ўзгартирилмасдан бажарилиши лозим. Машқларни 2 ёки 3 га бўлиб ҳам бажариш мумкин. Масалан, 9 марта эрталаб ва 12 марта кечқурун. Лекин бу ўта машаққат ва чарчашга олиб келмаслиги лозим. Бунинг учун ҳар икки уч машқлардан кейин озгина дам олинади. Нафас ростланиб, кутилади ва кейин машқлар давом эттирилади.\n01:13 / 13.02.2017 2755\n05:12 / 08.02.2018 1443\nМасъулиятли қория Расмдаги кекса аёл Умму асСаъд. У 1925 йилда туғилган ва Қуръони Каримни 15 ёшида ёд олган. Умму асСаъд 25 ёшида 10 қироат услуби бўйича Пайғамбар давоми...\n05:34 / 15.08.2017 13218\n00:48 / 24.01.2019 1115


Хакер АҚШ Конгрессидаги 193 нафар демократнинг шахсий маълумотларини ошкор қилди\n“Guccifer 2.0” номи билан машҳур бўлган хакер АҚШ конгрессидаги 193 нафар демократнинг шахсий маълумотларини ижтимоий тармоққа жойлади, деб хабар берди “Lenta.ru” нашри.\nНашрнинг маълумот беришича, хакер конгрессменларнинг телефон рақамларини, электрон ва уй манзилларини, шу билан бирга баъзи бир онлайн-базаларнинг паролларини ва демократларнинг ички ҳужжатларини ошкор қилган. 29 июль куни хакерлар Демократик партиянинг бўлимларидан бирининг сайтини ҳам бузиб кирган эди. Хакерлар вакиллар палатасига номзоди қўйилган демократлар учун пул йиғаётган Конгрес сайлови қўмитаси сайтига ҳам кирган. 22 июль куни WikiLeaks сайти Демократик партия миллий қўмитасининг 20 мингга яқин электрон хатларини оммага ошкор этган. Кўтарилган жанжал туфайли Демократик партия миллий қўмитасининг ижрочи директори Эми Дейси ва қўмита раиси Дебби Вассерман-Шульцлар истеъфога чиққан.\nАҚШ махсус хизмати почта қутиларини хакерлик йўли билан бузиб киришда Россия давлатидан шубҳаланмоқда. АҚШнинг фикрини изоҳлаш сўралган Россия Ташқи ишлар вазири Сергей Лавров “ҳақоратли сўзларни ишлатишни истамаслигини” билдирган.


Янгийўлда даҳшатли ЙТҲ. 12 яшар бола вафот этди | Qalampir.uz\nЯнгийўлда даҳшатли ЙТҲ. 12 яшар бола вафот этди\n3-саҳифа\t18 Апрель 14:24 8947\nБугун, 18 апрель куни Тошкент вилоятининг Янгийўл туманида мудҳиш йўл-транспорт ҳодисаси қайд этилди. ЙТҲ оқибатида икки киши вафот этди, улардан бири 12 яшар бола бўлган. Бу ҳақда ИИВ Жамоат хавфсизлиги департаменти Йўл ҳаракати хавфсизлиги хизмати хабар берди.\nВоқеа соат 06:15 ларда Тошкент вилояти, Янгийўл тумани ҳудудидан ўтувчи М-39 автомобиль йўлининг 829-километрида содир бўлган. ЙТҲда ҳайдовчи, 1980 йилда туғилган У.И. Lada-Largus русумли автомобилида ҳаракатланаётиб, ухлаб қолиши натижасида йўлнинг ўнг четида тўхтаб турган ҳайдовчи, 1976 йилда туғилган У.У. бошқарувидаги Isuzu русумли юк автомобилнинг орқа томонига тўқнашган.\nҲодиса оқибатида Lada-Largus автомобили йўловчилари, 1983 йилда туғилган М.О. ва 2010 йилда туғилган О.Ж.лар олган оғир тан жароҳатлари туфайли воқеа жойида вафот этган. Шунингдек, яна бир йўловчи шифохонага ётқизилган.\nҚайд этилишича, мазкур ЙТҲ юзасидан Янгийўл тумани ИИБ ҳузуридаги ТБ томонидан дастлабки тергов ҳаракатлари олиб борилмоқда.\n19 Май 11:12 58764\n18 Май 22:13 33178\n19 Май 16:20 26263\n19 Май 08:47 23065


ИИВ «Жар» спорт-соғломлаштириш мажмуасида ҳуқуқни муҳофаза қилувчи органлар ходимлари ўртасида самбо бўйича анъанавий мусобақа ўтказилди.\nУнда ИИВ, Миллий гвардия, Давлат хавфсизлиги ва Давлат божхона хизматлари, ИИВ Қоровул қўшинлари бош бошқармаси, Чегара қўшинлари, Жазони ижро этиш бош бошқармаси, Тошкент шаҳар ИИББ, Тошкент вилояти ИИБ ҳамда олий ҳарбий таълим муассасалари ўзаро куч синашди.\nСамарқанд вилояти ИИБ Транспортда ЖХТБ навбатчилик қисми катта инспектори, майор Дамир Муҳидов мураббийлигидаги вакилларимиз чаққон ва эпчил ҳаракатлари билан баҳсларга нечоғли пухта тайёргарлик кўрганликларини амалда исботлашди.\nҚизиқарли кечган мусобақанинг якуний натижаларига кўра, умумжамоа ҳисобида биринчи ўринни Ички ишлар вазирлиги терма жамоаси эгаллади. Давлат хавфсизлиги хизмати ҳамда ИИВ Академияси терма жамоалари кейинги ўринларни қўлга киритди.


12:27 / 22.12.2016\nЯпония Вазирлар маҳкамаси 22 декабрда 2017 молия йили учун мўлжалланган давлат бюджетини тасдиқлади. 2017 йил апрелидан 2018 йил март ойи охиригача давом этадиган молия йилининг давлат бюджети лойиҳасининг ҳажми рекорд рақамни акс эттирган. Унга кўра, келаси йилги давлат бюджети 97,45 трлн иен (831 млрд долларга яқин)ни ташкил этмоқда.\nХаражатларнинг катта қисми ижтимоий таъминот мақсадларига тўғри келади. Унга давлат бюджетининг учдан бири - 32,47 трлн иен (278,36 млрд доллар) сарфланади, бу ўтган йилги рақамдан 1,6 фоизга кўпдир.\nҲукумат, шунингдек, ҳарбий мақсадларга ҳам сезиларли маблағларни сарфлашни режалаштираяпти. Хусусан, қуролли кучлар доирасида денгиз пиёда қўшинларини ташкил этиш ҳамда КХДР ва Хитойни чеклаб туришга маблағлар ажратилади. Мамлакат мудофаа харажатлари бешинчи йилдирки ортиб бормоқда. Лойиҳага кўра, келаси йилда шу мақсадда 5,13 трлн иен (салкам 44 млрд доллар) ёки ўтган йилгидан 1,4 фоиз кўпроқ маблағ йўналтирилади.\nБундан ташқари, шарқий Хитой денгизидаги Сэнкаку (Дяоюйдао) оролидаги вазият туфайли соҳил қўриқлаш хизматига ҳам рекорд миқдорда маблағ ажратилади.\nШу билан бирга, қўшни мамлакатлар билан ҳудудий тортишувлар сабабли 500 млн иен (4,25 млн доллар) тарихий тадқиқотлар ўтказишга сарфлаш ниятида. Бюджет лойиҳаси келаси 2017 йил январь ойида парламент сессиясининг муҳокамасига киритилади.\nЯпония давлат бюджети Сэнкаку


“Бу — қаҳрамонлик эмас”. Сафоев қалтис вазиятда тўй ўтказишни жиноятга тенглаштирди | Qalampir.uz\n“Бу — қаҳрамонлик эмас”. Сафоев қалтис вазиятда тўй ўтказишни жиноятга тенглаштирди\nЖамият\t23 Март 14:28 4014\nКоронавирус билан боғлиқ вазият тез орада ортда қолади ва ҳаёт ўз изига тушиб кетади, деб ишонч билдирди Олий Мажлис Сенати раисининг биринчи ўринбосари Содиқ Сафоев. У бу ҳақда Халқаро пресс-клубнинг COVID-19 га қарши бутун дунёда олиб борилаётган кураш таҳлилига бағишланган сессиясида айтиб ўтди.\n“Бу воқеалар ортда қолади ва доимий ҳаёт тарзимизга қайтиб келамиз. Мана шундай офатлар жамият ўз измидан чиққанда, яъни урушлар, зиддиятлар, ўзаро келишмовчиликлар авжига чиққанда эшигимизни қоқади. Бу эса аслида ишора, хабар. Ҳушёрликка чақирув.\nИнсоният хавф остида, биз ўткинчи зиддиятлардан ўзимизни чегаралай олишимиз керак. Урушлар ва шу сингари эпидемиялар инсонларнинг энг яхши фазилатлари ва энг жирканч иллатларини намоён қилади”, деди Сафоев.\nШунингдек, сенатор мамлакатда коронавирус кенг тарқалиши мумкин ўлган бир вақтда тўйлар ўтказилишини қоралади.\n“Шундай қалтис вазиятда тўйларни ўтказиш, бу — қаҳрамонлик эмас, балки жиноятдир. Ҳозир сохта қахрамонлик қиладиган вақт эмас.\nИнқироз даврида энг хавфли нарса — саросимага тушиш. Бу жуда катта хатоларни келтириб чиқариши мумкин”, дея фикр билдирди Сафоев.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Айни вақтда ушбу вирусни юқтириб олганлар 46 нафарга етди.\nСодиқ Сафоев коронавирус\n04 Апрель 18:05 33466\n05 Апрель 21:55 32647\n04 Апрель 14:33 31541\n05 Апрель 02:04 31188\n05 Апрель 20:51 30461


Хонадонларни енгил таъмирлаш учун кредит берилади - Darakchi\nЖАМИЯТ 19.10.2021, 14:54\n“Туронбанк” АТБ томонидан бирламчи ва иккиламчи бозордан янги хонадон харид қилишлари ва ховли жойларини реконструкция қилишлари учун ипотека кредитлари ажратилмоқда. Бу ҳақида Миллий матбуот марказида “Туронбанк” АТБ вакиллари томонидан ташкил этилган банк хизматлари хусусидаги тадбирда маълум қилинган.\nМатбуот анжумани давомида Чакана кредитларни ривожлантириш бошқармаси бошлиғи Саидамирхон Мубаров айни вақтда мижозлар учун ажратилаётган истеъмол, микроқарз, ипотека, таълим, авто ҳариди учун мўлжалланган кредитлар бўйича ҳам маълумот берди.\n“Мана масалан сиз товар ёки хизматлардан фойдаланиш учун 3 йилгача бўлган муддатга бошланғич тўловсиз истеъмол кредитини йиллик 26 фоиздан расмийлаштиришингиз мумкин. Биз базавий ҳисоблаш миқдорининг\n300 баробаригача бўлган миқдорда яъни бугунги кунда 81 млн. сўмгача молиявий кўмак беришга тайёрмиз. Кредит сиз билан ҳамкорлик қилаётган корхонанинг ҳисоб - рақамига пул ўтказиш йўли билан тақдим этилади. Бундан ташқари, зудлик билан мақсадсиз микроқарз керак бўлса биз 50 млн. сўмгача кредит ажратиб беришимиз мумкин. Ортиқча ҳужжатларсиз, фақатгина шахсни тасдиқловчи паспорт билан кредитни олиш мумкин.\nУ 2 йилдан 3 йилгача бўлган муддатга йиллик 26 фоиздан истасангиз нақд, хоҳласангиз пластик карточкага ўтказиш йўли билан тақдим этилади. Қолаверса, янги автомобил харид қилиш истагида бўлганлар учун банк


Франция президенти Жак Ширак ва Германия канцлери Герхард Шрёдер ўртасидаги келишувга кўра, иккала мамлакат БМТ Хавфсизлик кенгашида Ироқ ва Шимолий Корея масалалари овозга қўйилганида бир хил позицияни билдирадилар.\nПрезидент Ширак маъмуриятининг маълум қилишича, икки президент кеча телефон орқали суҳбатлашганлар ва шундай қарорга келганлар.\nШирак ва Шрёдер, шунингдек, 14 январ куни Парижда учрашишга келишиб олдилар.\nЖорий йилда Германия БМТ Хавфсизлик кенгашининг 15 аъзоси сафларига қўшилди. Эслатиб ўтаман, Кенгашнинг 5 аъзоси доимий, қолган 10 аъзоси эса доимий бўлмаган, сайланадиган аъзолардир. Германиянинг Кенгашга аъзолик муддати 2 йил давом этади. Германия Кенгашнинг келаси ойда бўлиб ўтадиган йиғинида раислик қилади.


Идрокнинг предметлилиги деганда унинг аник бир предметга каратилишини тушунамиз\nHajmi 243.8 Kb.\nИдрок деб нарса ёки ходисаларнинг инсон онгига бевосита таъсир этиши натижасида тартибга солиниб,алохида сезгиларни нарса ва вокеаларни яхлит бир образи тарзида бирлаштириб акс эттирилишига айтилади.\nИдрок кузговчиларнинг айрим хусусиятларини акс эттирувчи сезгилардан фарк килиб нарсани бутунлигича, унинг хамма хусусиятлари билан биргаликда акс эттиради. Бундан идрок айрим сезгиларнинг оддий йигиндисидан иборатдир деган хулоса келиб чикмайди. Идрок узига хос хусусиятларга эга булган хиссий билишнинг сифат жихатидан янги боскичидир. Идрокнинг предметлилиги, яхлитлиги, маълум тартибда тузилганлиги, англанганлиги, константлиги унинг мухим хусусиятларидир.\nИдрокнинг предметлилиги деганда унинг аник бир предметга каратилишини тушунамиз.\nИдрокнинг яхлитлиги деганда нарса ва ходисаларни яхлитлигича онгимизда акс эттиришни тушунамиз. Идрок сезги аъзоларига таъсир килувчи нарсаларнинг айрим хусусиятларини акс эттирувчи сезгилардан фаркли уларок,нарсаларнинг яхлит образидир.\nИдрокнинг константлиги хам унинг мухим хусусиятларидан биридир. Константлик туфайли биз атрофимиздаги нарсаларнинг шакли, катта кичиклиги, ранги ва шу кабиларни нисбатан узгармас тарзда идрок киламиз Масалан, театрда утирган одамларнинг юзларига узокдан карасак, улар бизга узгармас, хакикий одамлардек куринади, аслида куз тур пардасига узокдаги нарсаларнинг акси кичик булиб тушади. Ёки юкори этаждан туриб пастга карасак одамлар, машиналар жуда кичик булиб куринади, лекин биз уларни уз холича идрок киламиз.\nЮкорида баён килинганлардан маълумки,одамнинг тажрибаси,билими,хаёл ва тафаккурининг фаолияти,хиссиёт ва диккати,умуман одам психикасининг хамма мазмуни идрокда намоён булади. Бу психик хаётнинг идрокда акс этувчи ва идрокка таъсир курсатувчи мазмуни апперцепция деб аталади.\nАйни бир нарса ёки ходисани айрим кишиларнинг идрок этишида куринадиган баъзи хусусиятлар апперцепция билан белгиланган булади. Бу хусусиятлар одамнинг тажрибаси ва билимларига боглик хусусиятлардир. Кишилар айни бир нарса ёки ходисани ёшлари, маълумоти, турмуш тажрибаси, касби,темперамент,характер, кобилият ва кизикишларида куринадиган шахсий хусусиятларига караб хар хил идрок этадилар.\nИдрок турларига куйидагилар киради:\nФазони идрок килиш.\nВактни идрок килиш.\nХаракатни идрок килиш.\nФазони идрок килиш тугрисида гапирар эканмиз, биз нарсаларнинг фазодаги шаклларини, катта-кичиклигини ва фазодаги узаро муносабатларини тушунамиз. Маълумки, фазодаги шаклларга караб уч бурчакли, турт бурчакли, куб, цилиндир кабиларга ажратилади. Нарсалар катта - кичиклига караб катта, кичик, уртача дейилади. Фазодаги муносабатларига караб бизга нисбатан якин ёки узок, биздан унг томонда ёки чап томонда, юкорида ёки пастда дейилади.\nБиз фаозони асосан кузимиз оркали идрок киламиз. Уни бир куз билан (монокуляр) ва икки куз билан (бинокуляр) идрок килиш мумкин.\nКуз гавхарининг, умуман, кузнинг равшан куриш учун уйгунлашувини аккомадация деб атаймиз.\nКонвергация маълум бир нарсага караганда иккала куз соккасининг каншар томон баробар бурилишидир. Идрок килинаётган нарса канчалик якин турса, куз соккалари бир-бирига, яъни каншар томонга шунчалик якин бурилади,куриш уклари хам бир-бирини шунчалик якин кесиб утади. Куз конвергенцияси айникса масофани,\nФазони биз факат куриш оркали идрок килмасдан балки тери-туйгу ва мускул-харакат сезгилари оркали хам идрок киламиз. Майдарок нарсани шаклини,уларнинг катта-кичиклигини,холатини тери сезгиси билан яъни ушлаб куриб идрок киламиз.\nБиз идрок килиб турган нарса ва ходисалар маълум бир вакт (замон) давомида пайдо булади,тараккий килади ва узгариб боради. Вактни идрок килишни вакт «булакларини » соат ва хронометрик асбоблар ёрдамида улчаш деб тушуниш ярамайди. Киши худди бир хилда булган вакт булаги «минут, соат ёки кун» нинг объектив давомини хамиша бир хилда сезавермас экан. Баъзан бир соат бир дакикадай тез утиб кетади ёки бир кун бир йилдек туюлади. Биз вактни «унинг тухтовсиз бориши,чузилиши ва давомини» идрок киладиган махсус бир органга эга эмасмиз. Утаётган вакт аввало атрофимиздаги нарса ва ходисаларнинг узгариб ва алмашиниб туришидан билинади. Шу сабабли вактни идрок килиш хамма сезги аъзоларимиз фаолияти билан богланган деб айтиш мумкин.\nХаракатни идрок килишга имкон берадиган усуллардан иккинчиси объектнинг харакатига куз билан караб туришдир. Бунда харакат килаётган оьъектнинг тасвири куз тур пардасига нисбатан бир оз харакатсиз булиб колади. Бирок биз, шундай булса хам, объектнинг харакатини курамиз.\nЭшитиш анализатори ёрдами билан хам хракатни идрок килиш мумкин.\nБунда товуш манбаи бизга якинлашган сари товуш баланд эшитилади. Аксинча манба узоклашган сари товуш пасайиб эшитилади. Масалан, уйнинг ичида туриб кучадан машина утаётганлигини биламиз.\nХавотирланиш даражасини аниқлаш методикаси Мазкур сўровнома Ч.Д.Спилбергер томонидан ишлаб чиқилган бўлиб, вазият билан боғлиқ хавотирланувчанлик (ВХ) ҳамда шахс билан боғлиқ хавотирланувчанлик (ШХ) даражасини аниқлашга хизмат қилади (сўровнома Ю.Л.Ханин томонидан модификация қилингани туфайли кўпинча «Спилбергер – Ханин сўровномаси» деб юритилади). Сўровнома 40 та таъкид – ҳукмдан иборат (20 та таъкид – ҳукм ВХ даражасини, 20 та таъкид – ҳукм ШХ даражасини ўлчашга хизмат қилади). (ВХ) Кўрсатма: Берилган таъкид – ҳукмларга қанчалик қўшилишингизни билдиринг. Бунинг учун ҳар бир таъкид – ҳукм қаторида келтирилган ва тегишли жавоб вариантининг устунида берилган рақамлар (1,2,3,4) дан бири ўчириб қўйинг.\n(ШХ) Кўрсатма. Берилган таъкид – ҳукмлар ҳақиқатга қанчалик яқин эканини билдиринг. Бунинг учун ҳар бир таъкид – ҳукм қаторида келтирилган ва тегишли жавоб вариантининг устунида берилган рақамлар (1,2,3,4) дан бирини ўчириб қўйинг.


Каан Урганчи ўғлининг севгилиси "Севги изтироблари" сериалидаги Зейнепми ёки бошқа? » Ўзбекистон янгиликлари – Zamin.uz\nЎзининг кўплаб мухлисларига эга бўлган таниқли, келишган турк актёри Каан Урганчи ўғли 1981 йил 8 май куни Измирда таваллуд топган. Яъни, Туркиянинг иккинчи йирик шаҳрида. Кааннинг оиласи жуда ҳам бой бўлган. Эҳтимол у бой оиладан бўлганлиги сабабли, ҳаётини кино ижодига бахшида этган.\nБиз биламизки, Каан Урганчи ўғли турк киносининг энг гўзал аёллари билан севги ришталарини ўрнатиб келган. Масалан, бир неча йил муқаддам, актёрнинг мухлислари унинг турк жамоатчиси Дерин Мермерчий билан бўлган ишқий муносабатлари ҳақида хабар топишган. Уларнинг муносабатлари узоқ вақт давомида турк матбуотида муҳокама қилинган. Афсуски, ораларига қандайдир совуқчилик тушганлиги сабабли уларнинг муносабати охир оқибат ўз якунини топди.\nШу яқин йиллар оралиғида Кааннинг мухлисларини бир савол қизиқтириб келмоқда. Яъни, ҳозирда учрашиб юрган севгилиси "Севги изтироблари" сериалидаги Зейнепми ёки сураткаш Зейнеп Оймакми?\nШак-шубҳасиз, бу сураткаш Зейнеп Оймакдир. Зейнеп Каан билан 2016 йил ноябр ойидан буён учрашиб келмоқда. Уларнинг бир бирига бўлган севгиси кун сайин ортиб бормоқда. Ижтимоий тармоқларда унинг мухлислари бу ҳақида кўплаб изоҳлар билдиришган.\nМиш-мишларга қараганда, улар шу яқин кунларда оила қуришни режалаштираётган эдилар. Аммо Каан бу ҳақида матбуотга хабар беришни истамади. Чунки у шахсий ҳаётини оммага ошкор қилишни ёқтирмайдиган шахс.\nЯнгиликлар » Маданият » Каан Урганчи ўғлининг севгилиси "Севги изтироблари" сериалидаги Зейнепми ёки бошқа?\n00:02 Каан Урганжи ўғли ва Фарҳод Маҳмудов Мисрда «Барон 2» фильмида суратга тушмоқда\n09:26 Ўша машҳур Эмир «БАРОН 2»да (фото)\n21:10 Амир: «Аёллар ортга чекинмайдиган, журъатли эркакларни ҳурмат қилишади!»


КИТОБ БИЛИМ ЎЧОҒИ – .:: Xadicha.uz\nКитоб — инсоннинт энг яқин дўсти ва маслаҳатчиси, ақл чироғи ва билим манбаидир. Китоб энг азиз неъматлардан бири. Хўш, китоб деганда биз нимани тушунамиз, келинг китоб тарихи ва шаклига бир назар қаратайлик.\nКитоб —ахборотларни, ғоя, образ ва билимларни сақлаш ҳамда тарқатиш, ижтимоий-сиёсий, илмий, эстетик қарашларни шакллантириш воситаси; билимлар тарғиботи ва тарбия қуроли; бадиий, илмий асар, ижтимоий адабиётдир. Халқаро статистикада ЮНЕСКО тавсиясига кўра, ҳажми 48 саҳифадан кам бўлмаган, табоқлаб тикилган нодаврий нашрни, шартли равишда, КИТОБ дейиш қабул қилинган.\nКитоб сўзи араб тилидаги “катаба” (ёзмоқ) сўзидан ясалган бўлиб, Аллоҳнинг биринчи яратган нарсасига амри ҳам “Ёз” бўлган. Бу ҳақида Пайғамбар алайҳиссалом “Аллоҳ биринчи яратган нарса Қаламдир. У Зот унга: “Ёз”, деди. “Эй Роббим, нимани ёзаман?” деди. “Ҳар бир нарсанинг қиёмат пайти бўлгунча тақдирларини ёз”, деди” (Убода ибн Собит розияллоҳу анҳудан, Имом Термизий ривояти). Демак, Аллоҳ таоло халойиқни, борлиқни яратишдан олдин, Ўзи ҳаммадан олдин яратган Қаламга айтиб, қиёмат қоимгача бу дунёда бўладиган ишларни ёздириб қўйган. Ана ўша ёзиб қўйилган нарсани Китоб деб номлаганини қуйидаги ҳадисдан билиб оламиз: “Аллоҳ азза ва жалла халойиқнинг тақдирини қазо қилган чоғда, Ўз ҳузуридаги, Арш устидаги КИТОБга, албатта, раҳматим ғазабимдан илгаридир”, деб ёзди”, дедилар” (Абу Ҳурайра розияллоҳу анҳудан, икки шайх ва Термизий ривоятлари).\nДунё тарихидаги китобнинг пайдо бўлиши ҳам ёзувнинг яратилиши ва шаклланиши жараёни билан узвий боғлиқ. Ёзувнинг тузилиш хусусиятлари (белгилар тизими, уларнинг жойлашиш тартиби), ёзув материали ва қуролининг ўзига хос томони ва бошқа маълум даражада китоб тузилишини ҳам белгилаб берди. Қадимий Миср, Рим, Юнонистон ва Ўрта Осиёда кишилар тош, палма дарахти барглари, сопол ва бошқа материалларга ёзиб фикр изҳор этганлар. Ҳар бир китоб ўнлаб шундай материаллардан тайёрланган плиталардан иборат бўлиб, оғирлиги бир неча кг бўлган. Ёзув материали сифатида папирус ўсимлиги ишлатилиши (милоддан аввалги 4—3 минг йилликларда) билан ўрама китоблар пайдо бўлди. Бундай китобларнинг узунлиги ўртача 10 м атрофида бўлиб, ингичка, юмалоқ таёқларга ўралган ва махсус чарм ёки ёғоч ғилофларда сақланган.\nШарқ мамлакатлари, Қадимий Рим ва Юнонистондаги кўпгина нодир асарлар папирусга битилган. Милоддан аввалги 2-асрга келиб китоб материали сифатида пергамент (тери)дан фойдаланиш кенг расм бўлди. Дастлаб бундай китоб ўрама ҳолда сақланган. Aйрим маълумотларга Қараганда, Ўрта Осиёда, хусусан, Хоразмда милоддан аввалги 1-минг йилликнинг 1-ярмида вужудга келган зардуштийлик динининг муқаддас китобларидан Aвестонинг қадимий нусхаси ҳам 12 минг мол терисига битилган. Aрабларнинг Ўрта Осиёдаги истилосига қадар (8—10-асрлар) у ерда кўп нодир китоблар сақланган кутубхоналар бўлган. Лекин уларнинг кўпи босқинчилик урушлари натижасида йўқотиб юборилган. 2—4-асрлардан бошлаб Қадимий Римда худди ҳозирги китобларнинг варақалари сингари буклаб, тикиб тайёрланган ва бир-бирига бириктирилган, муқовали китоблар — кодекс пайдо бўлди. Улар дастлаб папирус, сўнг пергаментга ёзилган. Бундай китоблар оғир ва бесунақай эди. 6-асрдан бошлаб кодекс шакли асосида ҳозирги кўринишдаги китоблар пайдо бўлди.\nҲозирги китоблар ўқувчилар талаби ва эстетик дидига кўра муайян шаклга эга. Китоб – руҳиятимиз озуқаси, у билан дўстлашиш кишини нафақат юксалтиради, балки унга жаҳонни танитади, ҳамроҳлик қилади, эзгуликка етаклайди. Ислом дини илму маърифатга тарғиб қилувчи диндир. Қуръони каримнинг нозил қилинган дастлабки оятларда ҳам илм олишга, ўқишга буйруқ бордир. Қуръони каримнинг қирқ олти ўрнида “Китоб” сўзи зикр қилинган. Аллоҳ таоло Китобни муборак деб атаган. Китоб улуғ неъматдир. У инсон онгини ўстиради, маънавий камолотга етказади. Уни қадрлаб асраб авайлашимиз лозим. Аллоҳ таоло Ўз каломида “Уни фақат покланганларгина ушлайдир”, деб ҳурматини жойига қўйишни тавсия қилган. Баъзи жойларда китобга нисбатан ҳурматсизлик қилинган ҳар хил мақсадларда (хонтахта оёқларини тенглаштиришда, сомса, писта, дон маҳсулотларини ўрашда ва б.) ишлатилганига гувоҳ бўламиз. Бу ишни фақатгина маънавияти паст одамларгина қилиши мумкин. Биз фарзандларимизни китобсевар, маънавиятли қилиб тарбиялашимиз керак, зеро ота боболаримиз уни нондай азиз, мўътабар ва мукаддас деб ҳисоблаган. Шунинг учун китобга муҳаббат, уни қадрлаш, ўқишга иштиёқ халқимизнинт қон-қонига сингиб кетган. У қайси тур китоб бўлмасин, номи муборак, илм хазинасидир.\n“Биз туширган бу китоб муборакдир. Бас, унга эргашинглар. Ва тақво қилинглар. Шоядки, раҳм қилинсангизлар”. (Анъом сураси, 155-оят)\nБошқа ўринда Китобга нисбатан, зулматлардан нурга олиб чиқувчи деб таърифланган. Илмсизлик зулмат, илму маърифат нурдир. Яна Китобни таърифлаб Аллоҳ таоло “Ақл эгалари унинг оятларини тадаббур қилишлари ва эслашлари учун” деб марҳамат қилган. Демак китоб ақл эгалари учун тафаккур ва тазкира маҳсули экан. Инсон китобни мутоала қилар экан ақли камол топиб, тафаккур доираси кенгайиб боради. Китоб ўқимаган инсоннинг онги эса маънавий қашшоқлигича қолаверади. Халқимиз китобни азал-азалдан севиб бошқача меҳр қўйган, шундан бўлса керак халқимиз орасида кўплаб мақоллар, афоризмлар, топишмоқлар, ҳикматлар ёзилган. Масалан, буюк шоир ва мутафаккир Мир Aлишер Навоий бобомиз “Китоб – беминнат устоз. Ҳар дақиқа у бизни донишмандларнинг билим хазинаси билан ошно эта олади”, деб ёзган.\nОлимларимиздан бири китоб ҳақида шундай деган эди: “У кишини зиёли қилади, унда гўзаллик туйғусинигина эмас, ҳаётни, унинг бутун мураккабликларини тушунтириш каби қимматли туйғуни ривожлантиради, бошқа даврлар ва бошқа халқларни тушунишда йўлбошчилик қилади, сизга кишиларнинг қалбини очиб беради. Бир сўз билан айтганда, сизни донишманд қилади”. Юртбошимиз Шавкат Мирзиёевнинг китоб ҳақидаги қуйидаги ибратлари ҳам бизни китобга ошно бўлишга ундайди: Китоб ўқимаган одамнинг ҳам, миллатнинг ҳам келажаги йўқ.\nШундай экан хулоса ўрнида шуни айтмоқчимизки, китоб ўқишдан асло тўхтаманг. Ҳар кун китоб ўқишни ўзингизга одат қилинг. Тасаввур қилинг агар ҳар куни китобдан 20 саҳидадан ўқисангиз, бир ҳафтада 140 саҳифа, бир ойда 560 саҳифа мутолаа қиларкансиз бу дегани ҳар ойда бир ёки икки китобни ўқиб битиришдир. Имкониз борида китоб ўқиб ундан олган барча яхши фазилатларни бир умр қалбингизда сақлаб қолинг. Зеро, китоб инсонни доимо яхшиликка етаклайди.


Токио-2020: бугун ўзбекистонлик спортчиларда медаллар учун имконият қандай? | Qalampir.uz\nТокио-2020: бугун ўзбекистонлик спортчиларда медаллар учун имконият қандай?\nСпорт\t29 Август 08:43 5187\nБугун, 29 август куни Токио шаҳрида ўтаётган паралимпия ўйинларида 12 нафар ўзбекистонлик спортчи баҳсларга киришади.\nПара пауэрлифтинг бўйича 88 кг вазнли атлетлар ўртасида Фарҳод Умрзоқов финал босқичида ўз иштирокини бошлади.\nПара сузиш бўйича эркаклар ўртасида С13 классда 50 метр масофага эркин усулда сузиш бўйича саралаш баҳслари якунланди.\nУнда 2 нафар иштирок этган икки нафар ўзбекистонлик сузувчи финал йўлланмаси учун баҳс олиб борди. Ислам Асланов 23,90 сония вақт билан ўз гуруҳида 1-ўринни эгаллади ва финал босқичига йўл олди. Музаффар Турсунхўжаев эса 24,62 сония вақт сарфлаган ҳолда маррага 4-бўлиб келди ва финалга йўлланмани қўлга кирита олмади. Финал баҳслари бугун Тошкент вақти билан соат 14:11 да бошланади.\nШунингдек, оғир вазнли дзюдочилар ҳам ўз юришини бошлади. Эркаклар ўртасида 100 кг вазн тоифасида ўзбекистонлик Шариф Ҳалилов чорак финалда Буюк Британия вакили Кристофер Скеллига қарши татамига чиқди.\nҲалилов ушбу баҳсда иппон баҳоси эвазига мағлуб бўлди. Бироқ у бронза медали учун курашни давом эттиради ва ўтиш баҳсида япониялик Ёшиказу Матсумото рақиблик қилади.\nИлк босқичда Шариф Ҳалилов озарбайжонлик Канан Абдуллаханлига қарши кураш олиб борган ва “олтин очколар”га қадар давом этган баҳсда рақиби устидан иппон баҳоси эвазига ғалаба қозонганди.\nЭркаклар ўртасида -90 кг вазн тоифасида чорак финалда иштирок этган Шуҳрат Бобоев британиялик Эллиот Стюартга мағлуб бўлди. “Олтин очколар”га қадар давом этган беллашувда ўзбекистонлик дзюдочи пассивлиги учун 3 марта огоҳлантирилди. Натижада Стюарт ғолиб, деб топилди. Энди Бобоев ҳам бронза медали учун курашни давом эттиради, қозоғистонлик Жанбота Аманжол рақиблик қилади.\nБиринчи даврада Шуҳрат Бобоев молдовалик Олег Кретулга қарши татамига чиқиб, вазари баҳоси эвазига ғалаба қозонган эди.\nТокио-2020 Паралимпиада Фарҳод Умирзоқов Шариф Ҳалилов Шуҳрат Бобоев Ислам Асланов\n16 Сентябрь 16:03 36973\n16 Сентябрь 10:33 25894\n17 Сентябрь 10:31 22002\n17 Сентябрь 21:16 20697\n16 Сентябрь 14:58 18827


Хуршид Дўстмуҳаммад. Ҳамдардим — адабиёт - www.ziyouz.uz\nБош саҳифа Илм ва фанАдабиётХуршид Дўстмуҳаммад. Ҳамдардим — адабиёт\nЧоп этилган 09.01.2018 05.01.2018 МуаллифZiyouz.uz\nЎтган асрнинг эллигинчи йиллари. Оилада тўққиз фарзандмиз – беш қиз, тўрт ўғил. Камина – кенжатой. Отамизнинг нафақаси 51 рубль. Нафақага қараб қолмаганмиз, албатта. Отамиз косибчилик қиладилар. Онамиз ҳам тиниб-тинчимайдилар: дўппи тепчийдилар, попоп тикадилар, нималарнидир бозорга олиб бориб сотадилар. Тўнғич опа-акаларга тўғри келмай қолган кийим-бошлар ука ва сингилларга ўтади. Худога шукур, қозонимиз қайнамаган кун йўқ. Нонушта чоғи сандалнинг гирди тирбанд, чойхўрларга тўлади. Онамиз бир чақмоқдан оқ қанд улашадилар. Гоҳо менга бир жуфт насиб этиб қолади. Қуруқ нон-чой.\nОқшом гурунглари қизийди – ҳар ким билганини тўқийди. Опаларим, акаларим бошқаларга гап беришмайди. Отамиз камгап – кўпроқ тинглайдилар, мийиғида кулимсираб ўтирадилар. Табиий, аксаран топиш-тутишдан, мол-мулкдан кетади гап.\n– Топиш-тутишдан бошқа ташвиш йўқми? Нуқул пул ҳақида гапиравериш уят! – деб қоладилар тўсатдан отамиз. – Китоб ўқинглар, кам бўлмайсизлар.\nҚиблагоҳимизнинг бирор марта пул топинглар деб айтганини билмайман. Волидамиз эса биз фарзандларга, албатта ўқинглар, дунё – билганники, шу билан бир йўла ҳунар ўрганиб қўйсанглар ортиқчалик қилмайди, деган қараш тарафдори бўлганлар.\nШундай муҳитда улғайдик, ҳаётга кириб келдик.\nОиламизда юз берган икки “тарихий” можарони сиртга олиб чиқай.\nТахминан 8-9 ёшларда эдим. Сандалли айвонимиз шифтига қалдирғоч уя қура бошлади. Тинимсиз чуғур-чуғур, қалдирғочлар тепамизда айлангани-айланган. Отамиз уяни бузиб ташлашни буюрдилар. Онамиз эса – ҳай-ҳай, кароматли бу қушнинг уясини бузишнинг оқибати чакки бўлади, деб туриб олдилар. Бундай тушунча бидъат, дедилар отамиз – қарабсизки, оилада сал кам қиёмат қўпди-да!..\nТеледастурда “Жодугар” (“Колдунья“) бадиий фильми кўрсатилиши, қавс ичида “16 ёшгача бўлган болалар кўришлари мумкин эмас” деган эслатмаси ёзилган экан. Икки кун аввал оилада музокара авж олди: фильмни томоша қиламизми-йўқми? Тўнғич акаларим мумкин эмас деса, опаларим биз 16 ёшдан каттамиз деб туриб олишди. Можаро ота-она миқёсига кўтарилди. Ҳукми олий – фильмни оила даврасида томоша қилиш одобдан эмас, деган қарорга келинди!.. Ҳақиқий томоша кейин бошланди-ку! “Жодугар” фильми бутун оиламизни жодугархонага айлантирди, денг!.. (Бош ролда машҳур Марина Влади ўйнаган. Ҳозир ундай фильмларни мажбурлаб ҳам томоша қилдиролмайсиз, ёшларимизга).\nМен бунга ўхшаш жанжалларга, мунозараларга фаол аралашиш ва ўз мулоҳазаларимни айтиш-гапиришдан кўра (кенжатойман-да!), четдан туриб кузатиш ҳуқуқидан кўпроқ, унумлироқ фойдаланганман. Доимий кузатишлар аста-секин таҳлил қилиш, муҳокама қилиш ва муайян хулосалар чиқариш одати-кўникмасини шакллантирган. Нега одамлар низолашадилар, жанжаллашадилар, келишолмайдилар? Наҳотки, муроса йўлини топиш шунчалар мушкул бўлса?! (Эндиликда толерантлик, яъни бағрикенглик, муроса маданияти мустақил фан-соҳа даражасига кўтарилди!)\nАлбатта, туғилган саволларга ўзимча ечимлар, жавоблар излаганман. Энг қизиғи, шундай зиддиятли ҳолатларда мен ҳамиша “мағлублар”, “заифлар” томонида бўлардим. Қандай бўлмасин, хоҳ оилада-хоҳ кўчада “мазлумлар” ҳимоячисига айланардим.\nМенда бадиий адабиётга илк ҳавас уйғотган туйғу (муқаддас туйғу!) ана шу – ачиниш, ҳамдардлик, қайғудошлик, меҳр кўргизиш туйғуси бўлса керак…\nМаҳалламизда Фотма хола бўларди: пакана, оқ-сариқдан келган юзлари чўзинчоқ, от калла, оёқлари калта. Лапанглаб юрарди. Ҳеч кими йўқ. Ўзи билан ўзи овоз чиқариб, гаплашиб юрарди. Лаҳжаси ўзбекчага ҳам ўхшамасди. Кинначи эди. Ким қандай касалга учрамасин, оналаримиз, бор, Фотма холага чиқиб кел, кинна солиб қўйсин, деб қўлимизга 20 тийин беришар, Фотма хола лом-мим демас, хўмрайганича кинна солар, бундай ҳолатларга тушганимда Фотма холанинг кўзларидан кўз узолмасдим, ҳеч қандай маъно-мазмунсиз, ҳар қандай ҳаётий орзу-ҳавасу, завқ-шавқдан мосуво, кекира-кекира пичирлаб, иркит сочиққа ўралган косани бошим, кифтим, қорним устида айлантирар, мен эса тағин Фотма холанинг бармоқларига термилиб қолардим. Эркакларникига ўхшаш қалин-қалин, заранг таёқдек, калта ва чайир бармоқлар… Фотма хола ўзига тўқроқ катта хонадон оқсочи бўлгани боис эртаю кеч тиним билмасди.\nОнамизнинг бармоқлари ҳам шундан кам эмасди.\nУ пайтлардаги муштипар оналарнинг азиз бармоқлари, кафтлари, юз-чеҳра ажинлари бамисоли замон машаққатлари, рўзғор уқубатларидан ҳикоя қилувчи битиклар, баёзлар, девонлар ўрнини босарди… Оила, рўзғор, бола-чақа, қора қозон – шундан бўлак орзу-ҳаваси, кўнгил шодлиги бўлмаган у пайтлардаги онажонларимизнинг!.. Муҳтарама волидаларимизга қайтаролмаган қарзларимиз алами, армони, изтироблари ёзишга ундагандир, эҳтимол?..\nДастлаб эълон қилинган машқларим… Яхшиси, кундаликка мурожаат қилайлик:\n«1976 йил, 14-15 август. “Телевизион миниатюралар театри”да “Садқаи уста” ва “Жамулжам” деб номланган миниатюраларим кўрсатилди. Унда машҳур қизиқчилар Ҳасан Йўлдошев, Эргаш Каримов, Садр Зиёвуддинов ва бошқалар иштирок этишди. Таниқли режиссёр Мираббос Мирзааҳмедов ёрдам берди. Шунинг ўзи мен учун воқеа эди!\n1976 йил, 5 октябрь. Бир йил бурун “Бирга кетди” деган ҳикоя ёзгандим. Уни “Фан ва турмуш” таҳририятидаги дўстларга ўқиш учун бердим. Маъқуллагандай бўлишди. Севиниб, ширин хаёллар оғушида “Гулистон” журналига олиб боришни мўлжалладим.\n1976 йил 6 октябрь. Ҳикояни “Гулистон”га олиб бордим. Эркин Аъзамов летучкада экан, хонасида қолдирдим. Куннинг иккинчи ярмида қўнғироқ қилдим. “Бир келсангиз” деди, гапни қисқа қилиб. Гап оҳангидан ҳикоя ёқмаганга ўхшади.\n1976 йил 5 ноябрь. “Гулистон” журналига бордим, Эркин Аъзамовга учрашдим. Ҳикоянинг асосий мақсадига хизмат қилмайдиган жойлари кўплигини айтди. “Фикрлар яланғоч” деди…»\nАйтмоқчиманки, газета ва журналда лоақал битта ҳикоям босилармикан, деган орзу тушларимга кириб чиқарди. “Шарқ юлдузи” журналига иккита ҳикоя бердим. Сал кам икки йил қатнадим чоғи! Бўлим мудири Шукур Холмирзаевнинг пешонаси тиришиб-афти бужмайиб кетади денг, мени кўрган заҳоти. Ижодий ходим Турсун Иброҳимов эса ипакдай мулойим қарши олади, илтифот кўрсатади ва ҳар сафар, “Кейинроқ хабар олинг, ука, ўқиб қўяман” дейди. Ўқимади. Ҳикояларим таҳририятга янги ишга келган Мурод Муҳаммад Дўст ихтиёрига ўтди. Мурод акадан умидим катта эди. Эринмадим, янги куч-ғайрат билан Пушкин кўчаси 1-уйга бўзчининг мокисидек бориш-келишни давом эттирдим. Бироқ у кишидан ҳам ҳадеганда жавоб бўлавермади ва хайрият, ёруғ кунларнинг бирида иккала ҳикоямни қўлимга тутқазиб, узил-кесил жавобни айтди: “Манави ҳикоянгиз ярамайди, жўра, манависини эса Америкада чиқарса бўлар, лекин бизда эмас!”\nШу гапнинг ўзидан қувониб кетдим. Кейин-кейин тушундим – акалар мени аяшган, кўнглимни синдирмаслик учун “Ҳикоянг бўлмайди” деган гапни очиқ айтишни исташмаган… Таҳририятга танда қўйган кезларим қанчалар ранжиган бўлсам, кейинчалик ўша ҳикояларим ҳақиқатда ҳам хом эканлигига иқрор бўлдим. Ўша аҳволда журналда босилиб кетмаганига қувондим.\nДастлабки ҳикоям “Фан ва турмуш” журналида, кейингиси “Гулистон” журналида (Эркин Аъзам таҳририда) босилгани оғизга, эътиборга тушган. Ҳикояни қўя турайлик, у пайтлар тўрт сатр хабар-информациянгиз чиқса, газетхонлар назаридан четда қолмасди, албатта фикр-мулоҳаза эшитар эдингиз…\nБиринчи китобим – “Ҳовли этагидаги уй” тенгқурларимга нисбатан хийла кечроқ чоп этилган. Ҳожиакбар Шайхов ва Шавкат Туроб муҳаррирлигида чиққан. Матбуотда муносабатлар билдирилган.\nБир гапни айтиш ўрни келиб қолди.\nБиринчи китоби эрта чиққан дўстларимизнинг – деярли барчаларининг иккинчи китоби муваффақият қозонмади. Завқи-шукуҳи қанчалар юқори бўлмасин, биринчи китобни чоп эттиришга ошиқмасликнинг фойдаси кўпроқ деб ўйлайман. Чунки биринчи китобнинг шон-шарафидан кўра масъулияти оғир, энг ёмони – у бошловчи ижодкорни, унинг ихлосмандларини чалғитиб қўйиши мумкин.\nТошкент шаҳри ҳозирги Олмазор тумани 11-ўрта мактабнинг бошланғич синфида ҳарф ўргатган Ирисали Мирвалиев, онадек меҳридарё синф раҳбаримиз Мунира Зокирова, ўзига хос ўқитиш услубига эга Маҳкам Расулов сиймолари ҳамиша кўз ўнгимда. Эски шаҳардаги “Турон”, Чиғатой дарвоза мавзесининг овлоққина гўшасида жойлашган Ҳамза номидаги кутубхоналарда китобхонларга беминнат хизмат қилган опажонларни, шунингдек, Эски шаҳар бозорига кираверишдаги 1-китоб дўконида неча ўн йиллаб ишлаган дўкондор ака-опаларни қадрдонларим каби соғинаман. Ёш ижодкорлар, мухбирлар тўгаракларида раҳбарлик қилган Раззоқ Абдурашидов, Файзи Шоҳисмоил, Муҳаммаджон Қўшоқов, олий ўқув даргоҳида Ғайбулла ас-Салом, Нажмиддин Комилов, Талъат Солиҳов, “Фан ва турмуш” журнали таҳририятида Ёлқин Тўрақулов, Восил Қобулов, Ҳусниддин Нурмуҳамедов, Комилжон Холмуҳамедов… номлари тилга олинган устозларнинг ҳар бир ибрати, ўгити, маслаҳати алоҳида хотира, алоҳида сабоқнома бўлишга арзийди!\n…Асқад Мухтор даври “Гулистон”идан бўлим мудири устоз Маҳмуд Саъдий академик Восил Қобулов билан бадиий адабиёт, китоб мутолааси мавзуида суҳбат қилишни топширди. Домлага рўпара келишга икки-уч дафъа уриндим ҳамки, у киши суҳбатни ортга суравердилар. Кимсан, машҳур академик, “Кибернетика” илмий-ишлаб чиқариш бирлашмасининг бош директори. Бўш вақт қайда, денг!..\nАввалги айрим тажрибалардан келиб чиқиб, саволларни ёздим, Восил Қобулов номидан жавобларни ҳам “қотириб” ташладим. Олиб бордим. Қабулга кирдим.\n– Келинг, – деди домла ўтирган жойида кўзойнак тепасидан менга ҳайрон қараб.\n– Суҳбатни олиб келгандим…\n– Қандай суҳбат?.. – Савол қотди домла ва 8-10 варақ қоғозни олиб бир зумда унга кўз югуртириб чиқди. – Қаердан олдингиз менинг гапларимни?\n– Ёздим… Вақтингиз бўлмагани учун…\nДомла икки қўллаб қоғозларни қўлимга тутқазди.\n– Буни сиз ёзмадингиз, мен кўрмадим. Қайтиб ҳеч қачон бундай иш қилманг, ука. Якшанба куни уйимга борасиз, икки соат ажратаман. Мириқиб суҳбатлашамиз…\n…Қиш кезлари эди, сал кам уч соат ҳароратли танчага оёқ суқиб ўтириб, суҳбат қурдик. У журналда чоп қилинди. Фикр-мулоҳаза айтган Восил Қобулов қанча олқиш олгани менга қоронғи, лекин суҳбатга мирзалик қилган камина у кишидан кам тасанно эшитмадим…\n“Ёш куч” журнали таҳририятида сал кам 10 йил Худойберди Тўхтабоев устозлик қилдилар, 20 йилга яқин Ўткир Ҳошимов билан ёнма-ён яшадик, ишлашдик – хизмат юзасидан республикада бормаган жойимиз қолмади ҳисоб. Сўзга, китобга, бадиий адабиётга муносабат борасида ўзимни Иброҳим Ғафуровга шогирд ҳисоблайман. Муҳтарам Юртбошимиз таъбири билан айтганда, Иброҳим Ғафуров ижодий фаолиятини ҳар жиҳатдан маънавий жасорат мақомига лойиқ кўраман. Қизиғи, устоз бирор марта уни ундай қилиш керак-буни бундай қилиш керак деган мазмунда насиҳат қилмаганлар. Зеро, Иброҳим Ғафуровнинг ҳар бир мақоласи, ҳар бир таржимаси, ҳар бир мансурасининг ўзи алоҳида сабоқ, алоҳида тарбияхона, алоҳида дарсхона!..\nБир қанча муддат Ўзбекистон халқ ёзувчиси Темур Пўлатов ижоди таъсирида юрганман. У орқали жаҳон адабиёти тажрибаларини чуқурроқ ўрганиш истаги кучайган. Машҳур психолог ва ажойиб қалам соҳиби профессор Алишер Файзуллаев – Алишер Файз билан бўлган азалий дўстлигимиз менинг ижодий изланишларимда бесамар кетмаганлиги муқаррар.\nУшбу жавобларни ёзиш баҳонасида санадим – ҳозирга қадар 17та китобим жами 150 000 дан кўпроқ нусхада чоп этилибди. Кўпми-озми ёки етарлими? Борига шукур, башарти менинг ёзганларимни ўқиш истагидагилар кўпайса, бош устига, китоб нашр этиш эндиликда муаммо бўлмай қолди. Лекин муаллиф учун нечоғли мароқли бўлмасин, китоб ададининг кўп-камлиги шартли бир тушунчага айланиб қолмоқда. Илк ҳикоям босилган кезларда “Фан ва турмуш” журнали 500 000 нусхада чиқарди. Эндиликда китоблар асосан 2-5 минг нусхада тарқалмоқда. Лекин фалон китобни ўқимоқчи эдим, тополмаяпман деган китобхонни учратганим йўқ. Демак, ҳозирги адад ҳозирги эҳтиёж кўзгуси, бинобарин, зўрма-зўраки адад кетидан қувиш маъқул иш эмас.\nЧоп этилган китоблардан кўнгил тўлганми?.. Бадиий ижод моҳиятини билган-тушунган одамда бундай савол туғилиши мумкин эмас. Ахир, бадиий ижод, аввало кўнгил иши, кўнгил изҳори. Кўнгил учун эса қониқиш, қаноатланиш туйғуси бегона. Шу пайтгача нимаики ёзган ва эълон қилган бўлсам, кўнглим тўлган, бироқ ҳамма-ҳаммасини бир бошдан қайта ёзгим келади. Кўнглим тўлмагани учун эмас, ўша ҳикоя, ўша қисса ёки ўша романни ёзиш асносида кўнглимдан кечган туйғулар, ҳолатларни қўмсаганим, яна ўша кайфият мавжлари қучоғида яшагим келгани учун. Бордию, тасаввур қилиб бўлмас ушбу ниятим амалга ошган тақдирда нима бўлади?.. Яна барини қайта бошдан ёзиш истаги, орзуси дилимда тугун бўлиб қолаверади…\nАллоҳ таоло адаштирмасин, фикри ожизимча, одатда инсон икки палла – реал олам ва тасаввурлар оламида мавжуддир. Ер юзида қанча инсон ҳаёт бўлса, шунча реал ва шунча тасаввур – образлар силсиласи мавжуддир. Тасаввур олами заифлашаверса, реал олам кемтиклашади. Фақат ижод аҳли туфайлигина одамларнинг, халқнинг, миллатнинг тасаввур олами тўйиниб туради. Тасаввур олами жўшиб турган халқнинг ғурури баланд, реал олами тўкис бўлади. Менинг назаримда, тасаввуримда нореал қатлам ҳам РЕАЛ! Шомирза Турдимов тадқиқ қилаётган мифларнинг бари, Жаббор Эшонқул кашф этаётган тушларнинг бари, Алишер Мирзо яратган ранглар симфонияси, Султон Алининг оҳанглари, Аҳмад Аъзамнинг “Рўё”си ҳам – РЕАЛ! Ушбу РЕАЛларсиз реал ҳаёт ўта ғариб, жўн ва сийқалашиб кетган бўлур эди.\nТакрор таъкидлашга изн берсангиз – бадиий адабиёт ўзи топган, кашф этган, яратган нореалликлари, ғайриреалликлари билан ҳаёт реаллигини мудом маъно-мазмунга тўлдириб туради, уни шакллантиради, ривожлантиради. Ижод (жумладан, адабиёт) аҳлига бу қобилиятни Аллоҳнинг ўзи инъом этади, зеро уни ҳеч бир фиръавн куч тўхтатолмайди, йўлига тўғаноқ бўлолмайди. “Пушкинсиз Россия – Россия эмас” деб фарёд чекиб юборган Николай Гоголь. Бу – адабиётсиз, бадииятсиз Россия йўқ, рус жамияти – рус халқи йўқ, дегани эди!\nАдабиётнинг жамиятдаги ўрни ва аҳамиятини кенг омма онгига бот-бот ва теран сингдириб бориш – жамият ҳақида қайғуриш демакдир.\nНазаримда мумтоз бадиий тафаккур анъаналари замонавий ижодкорларимиз ижодида тўлақонли анъанага айланганича йўқ. Мантиқан олганда, ҳар қандай жараён замирида муайян анъана – кўникма, қатъий тизим, узвийлик, давомийлик, ворисийлик сингари омиллар ётади. Бу – аксиома. Янгилик яратишнинг ушбу йўналишини ҳеч ким инкор қилолмайди ҳам. Бироқ, бошқа бир аксиома ҳам борки, у, “А, мен-чи?!” деб кўзини ўйнатиб туради. Бу аксиома – бадиий тафаккурнинг, айни вақтда, ғайримантиқий, ғайрианъанавий ҳодиса, бўйсунмас, далли-девона, жунунваш, аломатдан-аломат алланима эканлигида! Янгилик яратишнинг мазкур иккинчи йўналиши учун ҳам қалб-шуур дарвозаларимиз очиқ бўлмоғи зарур аслида. Бизда эса аҳвол… биринчисида, анча-мунча кемтиклик кузатилса, иккинчисида – торлик, биқиқлик, беписандлик, бехабарлик ҳукмрон. Оқибати, натижаси эса ҳаммага кундек аён.\nЯратилаётган янги-янги асарларимизни зинҳор эътибордан четда қолдирмаймиз албатта, уларнинг борига шукур. Лекин адабиёт шукрона майдони эмас. Шукрона адабиёт – турган жойида депсинаётган, чекинаётган адабиётдир.\nБир сўз билан айтганда, анъаналарни ривожлантирган ҳолда, унга муттасил янги-янги ҳаётбахш куртакларни пайванд қилиш йўлларини топиш, кашф этиш жуда-жуда зарур. Якка ҳолда олсак, ҳеч бир ижодкор бошқасига ўхшамайди, лекин умумлаштириб қаралса, бирхиллик, биртуслик барқ уриб туради. Силлиқ, равон – ёд бўлиб кетган сийқа мезон. Фавқулодда адабиёт эса силлиқ ва равон йўлларни четлаб ўтган сертикан ва тошлоқ сўқмоқларда яратилади, мезонлар бузилган гўшаларда дунёга келади. 2012 йилда Нобель мукофотига лойиқ кўрилган “Мусаллас салтанати” фикримизга ёрқин мисол бўла олади. Роман билан боғлиқ мунозарали қарашлар, муносабатлар мавжудлиги алоҳида мавзу, аммо-лекин Мо Ян бир неча минг йиллик хитой адабиёти анъаналари ва воқелигида шаклланган, эътироф этилган ўлчов ва мезонлар руҳига зид йўлни танлади. Таваккал қилишдан, адабий тажрибага қўл уришдан ҳайиқмади. Эътирозлардан, ҳатто болалаб кетиши муқаррар бўлган таъна-дашномлардан чўчимади.\nХалқимиз ва юртимиз ўтмишида башариятни ҳайратга соладиган ибратли воқеа-ҳодисаларимиз оз эмас. Улардан истаганча мағрурланайлик, шу билан бир вақтда тарихимизнинг ҳеч бир зафарли саҳифаларида тинимсиз курашлар, зиддияту қонли тўқнашувлар – ҳаёт драмалари, инсон трагедиялари четлаб ўтилмаганини ҳам унутмаслигимиз керак. Ҳайратга солиш, қизиқтириш воситаси-ла довруғ қозонишни камситмаган ҳолда, дунё кишиларини ўйлантириб қўйиш воситаси-ла эътирофга сазовор бўлишнинг қиммати, таъсири юқорироқ деб ўйлайман.\nАдабиётни янада ривожлантириш учун аввало, ижодий муҳит иқлимини муттасил яхшилаш йўлларини изламоқ керак. Глобаллашув даври адабий муҳити эса давр ва замонга яраша бўлмоғи зарур. Мисол учун уюшмамизда жаҳон адабиётининг номдор адиб ва шоирлари, зукко адабиётшунос-нафосатшунослари иштирокида анжуманлар, учрашув ва мулоқотлар ташкил этилса кони фойда эмасми?! Жаҳон бадиий тафаккурига интеграциялашиш орзусидаги миллий адабиёт учун айни муддао эмасми бундай тадбирлар?..\nИжодкор, жумладан шоир ва ёзувчи жамиятнинг илғор зиёлиси, ўз ўрни, нуқтаи назари ва сўзига эга шахси даражасига кўтарилмоғи ниҳоятда аҳамиятли. Шаклланган ва қон-қонимизга сингиб кетган стериотипларнинг ҳатто яхшиларидан ҳам – агар улар бадиий тафаккур парвозига тўғаноқ бўлса – кечмоққа одатланмоқ керак вақти-вақти билан. Адабиётнинг ижтимоий аҳамиятини камситмаймиз албатта, лекин бу аҳамиятни шиор қилиб олиб, бадииятни насиҳатбозлик, ўгитбозлик даражасига тушириб қўймаслик керак. Ёзувчиси насиҳатбоз бўлган омма насиҳатталаб китобхонга айлана боради, бунинг оқибатида адабиёт ютқазади. Эмин-эркинлик кенгликларида қанот қоқиб парвоз қилаётган бадиий тафаккур эса пировардида китобхонни ҳам эмин-эркин фикрлашга ўргатади, дунёнинг барча шодумонликларидан баҳра олиб яшашга одатлантиради.\nОиламиз ихчам – умр йўлдошим Ферузахон (инглиз тили мутахассиси) билан бир қиз-бир ўғилни вояга етказдик. Ҳар иккови ҳам олий маълумот олишди, ибратли оила қуришди, бизга беш нафар суюкли невара ҳадя этишди (ҳозирча). Умри, бахти, иқболи, иймони бутун бўлсин дея дуо қиламиз барчаларини. Ёшларимизнинг дунёқарашлари, тафаккур тарзлари мутлақо ўзгариб кетмоқда. Оталар ва болалар, авлодлар орасидаги муаммо нафақат ташвишли, балки ҳар қачонгидан хатарли, қалтис тус олмоқда. Юқорида айтдим – болалик чоғлари юз берадиган турфа зиддиятларга фаол аралашувдан кўра уларни зимдан кузатиш, таҳлил қилиш ва хулоса чиқариш билан машғул бўлганман. Чунки у пайтда катта оиланинг кенжа фарзанди эдим. Энди эса ҳаётда юз бераётган эврилишларни оиланинг тўнғичи – отаси сифатида англаб етишга, таҳлил қилишга ва хулосаларни фарзандларга уқтиришга ҳаракат қиламан.\n← Аввалги Аввалги Нина Кассиан (1924-2014)\nКейинги → Кейинги: Риштондаги халқ кутубхонасини кенгайтириш акцияси


“Истиқлол”нинг собиқ футболчиларига янги клуб сафида майдонга тушиши учун рухсат берилади\n19 апрель, 2021, 16:47\nТеглар:Про-лига | ЎзПФЛ | Истиқлол\nБунда бир жиҳатга эътибор қаратиш зарур.\nБугун — 19 апрель санасида Футболчилар мақоми ва ўтиши бўйича қўмита, ЎзПФЛ, ҳамда Футболчилар уюшмаси вакиллари иштирокида йиғилиш бўлиб ўтди ва унда “Истиқлол” клубининг собиқ футболчилари бўйича масала кўриб чиқилди. Бу ҳақда ташкилот матбуот хизмати хабар берди.\n“Истиқлол” клубининг кутилмаганда мусобақадан чиқиб кетиши оқибатида бир қатор футболчилар ўйин амалиётсиз қолиши мумкин эди. Мазкур ҳолат футболчилар ҳамда бошқа ташкилотларга боғлиқ бўлмаган жараён экани, футболчилар ойлик-маош масаласида шундоқ ҳам мураккаб вазиятда қолаётгани, қолаверса, мусобақаларда ҳал қилувчи палла ҳали бошланмаганини инобатга олиб, “Истиқлол” собиқ футболчиларининг янги шартномаларини рўйхатдан ўтказиш ва уларга лицензия тақдим этиш таклифи кўпчилик овоз билан маъқулланди.\nБунда бир жиҳатга эътибор қаратиш зарур. “Футболчилар мақоми ва трансфери бўйича регламент”нинг 5.3-бандига кўра, футболчи бир мавсум давомида кўпи билан уч клуб сафида рўйхатдан ўтиши мумкин экани ва шуларнинг фақат 2 тасида расмий ўйинларда иштирок этиши мумкинлиги белгилаб қўйилган. Шундан келиб чиқиб, “Истиқлол” футболчилари Суперлига ёки Про лига клублари билан шартнома тузса ва энг камида учрашув қайдномасига киритилса, улар йил якунига қадар бошқа клуб сафига қўшила олмайди. Агар “Истиқлол” футболчилари Биринчи лига клуби сафига бориб қўшилса, у ҳолда футболчиларда 5-31 июль оралиғида бошқа клуб билан қўшимча шартнома имзолаш имконияти бўлади. Бунда Биринчи лига клуби мазкур давр давомида футболчи билан тузилган меҳнат шартномасини бекор қилишга рози бўлиши даркор. Боиси, айни вақтда ҳар қандай шартнома йил якунига қадар тузилиши шарт. Биринчи лига клубларининг ярим профессионал мақомда экани, Суперлига ва Про лига клубларининг эса профессионал мақомда эканидан келиб чиқиб, шундай қарор қабул қилинди.\nДиёр Имомхўжаев: “Шўртан” 7 йил деганда Игорь Криушенко ҳамда Виталий Воривончик пулларини бугун тўлаб берди\nРасман! "Истиқлол" Про лигани тарк этди


ЎзА - Мусобақа ғолиблари ва ҳоким ўринбосарларига автомобиллар берилади\n08.12.2018 11:12 Чоп этиш версияси\nМусобақа ғолиблари ва ҳоким ўринбосарларига автомобиллар берилади\nЮртимизда 8-10 декабрь кунлари қишлоқ хўжалиги ходимлари куни ва Ҳосил байрамини нишонлаш режалаштирилган.\nБу тадбирлар бугун Сурхондарё вилоятида бошланди. Қорақалпоғистон Республикаси, Андижон, Бухоро, Жиззах, Қашқадарё, Навоий, Самарқанд, Сирдарё, Хоразм, Фарғона, Тошкент вилоятларида байрам тадбирлари ва оммавий сайллар 9 декабрь кунига белгиланган. Наманган вилояти қишлоқ хўжалиги ходимлари эса 10 декабрда байрам қилади.\nБайрамни кўтаринки руҳда, уюшқоқлик билан ўтказиш мақсадида Қорақалпоғистон Республикаси ва Хоразм вилоятида 1 тоннага яқин ош дамланиб, элга тарқатилади. Нукус шаҳридаги марказий ипподромда ўтказиладиган улоқ ва от чоптириш мусобақалари ғолибларига 1 донадан “Кобальт“ ва “Спарк“, 5 дона мотоцикл ва бошқа қимматбаҳо совғалар ажратилган.\nСамарқанд вилоятида эса туман ҳокимларининг қишлоқ ва сув хўжалиги масалалари бўйича ўринбосарларига “Нива Шевролет“ русумли хизмат автомашиналари топширилади.\nБу каби байрам ва тақдирлаш бошқа вилоятларда ҳам бўлиб ўтади. Хусусан, 10 мингдан ортиқ ходим, меҳнат фахрийлари, олим ва мутахассислар, илғор фермер хўжаликлари раҳбарлари ва ишчи ходимларга вазирлик ва идораларнинг кўкрак нишонлари, маҳаллий давлат ҳокимият органларининг “Фахрий ёрлиқ“ ва “Ташаккурнома“лари, қимматли совғалар топширилади.\nБайрам тадбирларида таниқли санъаткорлар ва сўз усталари иштирокида маданий дастурлар ишлаб чиқилган бўлиб, ҳар бир ҳудудда бу тадбирлар ўз анъаналаридан келиб чиққан ҳолда ўтказилади. Барча ҳудудларда миллий ўйинлар - улоқ-кўпкари, кураш мусобақалари ташкил этилади.\nБайрам тадбирларини юқори савияда ўтказиш мақсадида шаҳар ва туманларда улгуржи савдо базалари ҳамда деҳқон бозорлари аҳолига арзонлаштирилган қишлоқ хўжалиги маҳсулотлари ярмаркалари ташкил этади.


Қашқадарёда “Ёшлар ҳафталиги” спорт мусобақалари бошланди\n28 ноябрь, 2018, 10:08\n“Ёшлар ҳафталиги” кенг нишонланмоқда\n2018 йил IV чорагида аҳолининг барча қатламлари ўртасида ўтказиладиган спорт ва оммавий жисмоний тарбия тадбирларининг календарь режаси мувофиқ 26 ноябрдан 1 декабрига қадар республикамизнинг барча ҳудудларида “Ёшлар ҳафталиги” ўтказилмоқда.\nҚашқадарё вилоятида ҳам ушбу ҳафталик оммавий спорт мусобақалари билан бошланди. Хусусан, 26 ноябрь куни Яккабоғ туманида коллеж талабалари ўртасида футбол мусобақаси ташкил этилиб, унда 8 та коллеждан 120 нафардан ортиқ талабалар иштирок этишди. Мусобақада 1-ўринни агросаноат КҲК жамоаси қўлга киритган бўлса, 2-ўринни қишлоқ хўжалик КҲК ёшлари эгаллашди, 3-ўринга эса озиқ-овқат саноат КҲК талабалари муносиб деб топилди.\nШу куни Чироқчи тумани Марказий ўйингоҳи майдонида “Ўзбекистон ёшлари –янги замон бунёдкорлари” шиори остида ёшлар фестивали доирасида футбол бўйича мусобақалар ўтказилди. Баҳсларда 300 нафарга яқин ёшлар иштирок этишди.\nва спорт вазрлиги матбуот хизмати


Мамлакатни либераллаштириш йўлида. Мирзиёев Ўзбекистонни қанчалик ўзгартирди? » Ўзбекистон янгиликлари – Zamin.uz\n, 30 2020, 21:29\n27 сен, 14:05 1 099 Ўзбекистон\nШавкат Мирзиёев ОАВ ва блогерлар фаолиятига қандай баҳо берди? 08 дек, 14:41\nШавкат Мирзиёев Тошкент вилоятига ташрифини бошлади 05 янв, 11:46\nШавкат Мирзиёев бугун ҳар бир хонадонда меҳмон бўлади 31 дек, 18:00\nШавкат Мирзиёев уни сайлаган халққа таъзим қилди 06 дек, 12:52\nШавкат Мирзиёев билан Ўзбекистон келажаги қандай бўлади? 06 дек, 12:12\nШавкат Мирзиёев Ўзбекистон Республикасининг янги президенти 05 дек, 21:40


Унинг сўзларига кўра, Афғонистон янги ҳукумати қонунийлигини бошқа давлатлар тан олмагунга қадар, республика билан ҳамкорлик тикланмайди.»Биз Афғонистон ҳукуматини тан олиш борасида халқаро ҳамжамиятга қараб иш тутамиз, ҳозирча эса бундай маълумотга эга эмасмиз. Шу боис, ХВЖнинг республикадаги дастури вақтинча тўхтатилди», – деб қайд этди Райс.\nУ шунингдек, август ойида мамлакатлар ўртасида тақсимланган махсус ҳуқуқлар толибларга жорий этилмаслигини эслатиб ўтди.Райс, шунингдек, Афғонистондаги ностабил вазиятдан ташвишдалигини билдирди.»Мамлакат фуқароларига инсонпарварлик ёрдамини кўрсатиш ва маблағларни, шу жумладан унчалик кўп бўлмаган маблағларни ўтказишга рухсат бериш, шунингдек, қочоқларни қабул қилаётган мамлакатларга ёрдам кўрсатиш устувор вазифага айланиши лозим», – деди ХВЖ вакили.Илгарироқ, АҚШ Афғонистон Марказий банки резервларининг каттагина қисмини музлатиб қўйганди. Бу ўлароқ республика етти миллиард долларга яқин пуллардан маҳрум бўлди.\nРадикаллар шу вақтгача берган ваъдаларга қарамай, Афғонистон вазирлар кабинети инклюзив бўлмади. Унда Афғонистон турли сиёсий кучлари, собиқ ҳукумат кучлари ва аёллар тақдим этилмаган.Давлатларнинг аксарияти бундай ҳукуматнинг қонунийлигини тан олишдан воз кечди ва толиблардан ҳукумат таркибига ўзгартириш киритишни талаб қилишди.\nPrevious PostЖанубда “Уч авлод” учрашуви бўлиб ўтди\nNext PostМЕВАЛИ БОҒ ВА ТОКЗОРЛАРДА ТУТҚИЧ БЕЛБОҒЛАР ЎРНАТИЛМОҚДА\nБУЮК СОҲИБҚИРОН АМИР ТЕМУР ТАВАЛЛУДИНИНГ 685 ЙИЛЛИГИ ОЛДИДАН\nDiyor24 Aprel 1, 2021\nDiyor24 Aprel 26, 2021\nМуддатли ҳарбий хизматга юбораман деган фирибгарлар ушланди\nDiyor24 Aprel 24, 2021


Тошкент аэропортида янги терминал очилади » Ўзбекистон янгиликлари – Zamin.uz\n15 июнь 2018, 16:58\nЎзбекистон Миллий авиакомпанияси Тошкент аэропортида янги халқаро терминални ишга туширмоқда, деб хабар қилди авиакомпания матбуот хизмати.\n“Янги терминалда янги инженер-технологик ускуналар ўрнатилган, Wi-Fi алоқа хизмати, “яшил йўлак” ва “қизил йўлак” хизматлари йўлга қўйилган. Тўртта багаж ленталари, 24та паспорт назорат пункти, виза бериш пункти ва иккита валюта алмаштириш шахобчалари, иккита Duty free магазини ва иккита кафетерий бор. Янги терминалда паспорт назоратидан ўтиш вақти 2 минутгача қисқартирилган. Олдин ушбу жараёнга 7-10 минт вақт сарфланар эди”, - дейилган МАК хабарида.\nЯнгиликлар » Жамият » Тошкент аэропортида янги терминал очилади


Т урмушга чиқиб, эримнинг фамилиясига ўтдим. Мен ишлаётган корхонани бундан хабардор қилишим керакми?\nҚК микросхемалар йиғувчиси.\nМеҳнат дафтарчаларини юритиш тартиби тўғрисида йўриқноманинг 2.1-бандига кўра меҳнат дафтарчасига ходим тўғрисида маълумотлар: фамилияси, исми ва отасининг исми, туғилган санаси, маълумоти, касби, мутахассислиги киритилади.\nЙўриқноманинг 2.11-бандига мувофиқ меҳнат дафтарчасидаги исми-шарифи ва туғилган куни тўғрисидаги ёзувларга ўзгартиришлар тегишли ҳужжатлар (паспорти, туғилганлик, никоҳ ва никоҳнинг бекор қилиниши хақидаги гувоҳномага қараб фамилиясини, исмини ўзгартириш ва ҳоказолар) асосида ва ушбу ҳужжатларнинг сони ва берилган саналарига ҳавола қилинган тарзда охирги иш жойидаги иш берувчи томонидан киритилади.\nЎзгартирилган ёзувлар меҳнат дафтарчасининг биринчи бетига киритилади. Илгариги фамилияси, исми, отасининг исми ёки туғилган куни тўғрисидаги ёзув устидан бир чизиқ чизилиб, янги маълумотлар ёзиб қўйилади. Ёзувлар муқованинг ичкари бетига ёзилиб, корхона раҳбарининг ёки унинг томонидан махсус ваколат берилган шахс имзоси ҳамда корхона ёки ходимлар бўлими муҳри билан тасдиқланади.\nШу сабабли корхона раҳбари номига меҳнат дафтарчангиз ва кадрлар ҳисоб ҳужжатларида никоҳгача бўлган фамилиянгиз янги фамилияга ўзгартирилгани тўғрисида ариза бериш керак. Аризага никоҳ тўғрисидаги гувоҳнома нусхасини илова қилиш лозим, у ходимнинг шахсий йиғмажилдига тикиб қўйилади.\nЭътиборингизни шунга қаратамизки, ходим никоҳ тўғрисидаги гувоҳнома нусхаси билан бир вақтда унинг асл нусхасини ҳам тақдим этиши шарт, асл нусхани кадр хизмати ходими текшириб, эгасига қайтариши керак.\nКасаба ташкилотлари бирлашмаси\nТошкент шаҳар кенгашининг етакчи юрисконсульти.


Асир (14-қисм) | Azon.uz - Ахборот-таҳлилий портал\n547 21:00 13.02.2020\n– Сенга қолса, давлатнинг ҳам шариатчи бўлишини хоҳлайсан, шундай эмасми?\n– Бунақа дардим йўқ. Чунки Раббим ҳузурига борганимда, фақат ўзимнинг ҳисобимни бераман. Мендан давлатнинг эмас, ўзимнинг ҳисобим сўралади.\n– Унда давлатга душманлик ҳам қилма!\n– Мен давлатга душманлик қилаётганим йўқ. Чунки ҳар бир жамият ўзи лойиқ бўлган ҳокимият ва ҳокимлар томонидан бошқарилишини яхши биламан. Шу сабабли мени давлат эмас, жамият қизиқтиради ва энг олдин ана шу жамиятни ташкил этган одамларнинг илоҳий ҳақиқатларга кўра ўзгаришини хоҳлайман. Бугунгача шу айтганларимга амал қилиб яшадим. Аллоҳга қуллик ҳаракатидаги одамларга ҳақиқий қуллик қандай бўлишини тушунтириб келдим, бундан кейин ҳам давом этаман.\nМурат бей: “Ҳа-а, жуда давом этасан...” дегандан сўнг, қўлидаги бўш бардакни хотинига узатди. “Чой олиб кел”, деди. Қўлида бардак билан Қадрия хоним бироз тараддудланиб туриб қолди. Кейин Нусрат устознинг бўшаган идишини ҳам олиб, ошхонага кетди.\nОҳиста юриб, ошхонага бораётган хоним устознинг мутаассиб таърифига унчалик мос эмаслиги ва ўта ҳақгўйлиги ҳақида ўйларди. Қандай одам экан-а бу!\nҚадрия хоним чойларни олиб келиб, нусрат устозга ҳам узатгач, жойига ўтирди. Индамай чой ҳўплаётган эрининг гапиришга оғиз жуфтлаётганини сезган хоним “қўйинг”, дегандек имо қилди. Мурат бей сабабини тушунмаса ҳам, бўйсунди, сукут сақлади. Аслида, Қадрия хоним эрининг бу одам билан гаплашишини истамаётганди. Чунки эрининг савияси устоз билан тортишадиган даражада эмаслигини очиқ-ошкор кўриб турганди. Мурат бейни ҳеч қийинчиликсиз мот қилаётган бу одам билан ўзи баҳслашишни истади. Шу мақсад билан суҳбатга аралашди.\n– Нусрат бей, нимаики мавзу бўлмасин, Қуръони каримга боғлашингиз ва Қуръондан келиб чиқиб баҳолашингизга ҳайрон бўлмадим. Чунки мен ҳам Ислом динини “шайхлар”нинг ҳикоялари, “муллалар”нинг хурофотлари эмас, Қуръон билан тушунтирилишини ёқлайман. Қуръони карим томон йўналган одамларнинг онги очиқ бўлиши кераклигига ишонаман. Ўн тўрт аср олдинги бадавийларнинг парда тортилган кўзлари билан Қуръонга назар солишга уринганлар бурнидан нарини кўра олмайди.\nАёлининг гапларини эшитган Мурат бей юзида қувонч акс этди. Хонимни диққат билан тинглаган Нусрат устоз эса ҳозиргина айтилганларни мушоҳада қилар, “ўн тўрт аср олдинги бадавийлар” деганда кимлар назарда тутилганини аниқлашга уринарди. Агар бу билан ўша пайтдаги ҳамма мусулмонларни бадавий деётган бўлса, бу ёндошув катта хато! Ҳеч кимнинг оғиз очмаганини кўрган Қадрия хоним яна сўзида давом этди:\n– Айтмоқчи бўлганим шуки, бугун Қуръон йўлидалигини даъво қилаётган кўпчилик Қуръоннинг замонга хос хабарларини тушуниш ўрнига, ўзларининг қолоқ қарашларига кўра изоҳлашади. Ҳақликларини исботлаш учун Қуръондан фойдаланган бу каби кимсаларга парво ҳам қилмаймиз. Зотан, битта оятни турлича тафсир қилган бундай одамлар ҳатто ўзаро келишишолмайди. Менимча, сиз ҳам буни билсангиз керак?..\nХонимни жуда яхши тушунган устоз: “Биламан”, деди. Кейин изоҳ берди:\n– Бир хил оятни турлича тафсир қилган одамларнинг энг катта хатоси бу оятларни тафсир қилишга ҳаққим бор деб ўйлашганидир. Ваҳоланки, Қуръондаги бир нечта оят бошқа оятлар билан изоҳланади, тафсир қилинади. Ўз ўзини изоҳлайдиган, ўзи ўзини тафсир қиладиган муфассал китобдир Қуръони карим. Оятларни изоҳлаш ҳақини аввал Қуръонга бермай, ўзларини ҳақли билган кимсаларнинг ўзаро келишолмаслиги табиий.\nҚадрия хоним гап бошлаганида Нусрат устознинг Қуръонга ёндошувини билиб олиб, унга кўзларидаги пардани кўрсатмоқчи бўлганди. Бироқ устознинг далиллар билан асосланган сўзларини диққат билан тинглагач, яширин ҳайрат ва маъқуллаш ила қарши олди. Лекин бу одам Қуръонга тўғри ёндошаётган бўлса-да, бошқа томондан асло замонавийликка тўғри келмайдиган шариатчи ҳам-ку! Айни пайтда, Қуръони каримни жуда яхши биладиган кўплаб уламолар бу одамчалик кучли билимга эга эмаслиги ҳам ҳақиқат эди.\n– Қуръонга ёндошувингиз тўғри дейлик, бироқ Қуръондан чиқарган хулосаларингиз тўғри деган қаноатим йўқ. Агар шундай бўлганида эди, йигирма биринчи асрда яшаб туриб, ўн тўрт аср олдинги шариатни ҳимоя қилмасдингиз!\n– Қадрия хоним, бу мулоҳазаларингизни изоҳлаб беришингиз керак. Бир саволимга жавоб беринг. Аллоҳ таоло яна бир Китоб туширадими?\n– Қуръон ҳукмлари ўрта асрларга оид бўлса, одамларни ҳеч бир даврда ўз ҳолига ташлаб қўймаслигини билдирган Парвардигор асримиз кишиларини эътибордан четдан қолдирадими? Биз Китобсиз, қоидаларсиз, шариатсиз яшаймизми? Ёки Аллоҳ таоло давримиз кишиларига: “Мен Қуръонни тушираётганимда сизларнинг ўн тўрт аср ўтиб қанчалар ривожланиб, замонавий бўлиб кетишингизни ҳисобга олмабман. Бундан буёғига ўзингиз қонунлар чиқариб, шариатингизни ўзингиз белгилайсиз!” деганми? Ўн тўрт аср олдинги одамлар маҳшаргоҳда Қуръоний ҳукмларга кўра, давримиз кишилари эса башарй қонунлар асосида ҳисоб-китоб қилинадими?\nАсир наср Тарих Махсус асарлар Мақолалар\n393 21:00 04.04.2020\n319 21:00 03.04.2020\n321 21:00 02.04.2020\n328 21:00 01.04.2020\n312 21:30 31.03.2020\n520 21:00 28.03.2020


Биржада цемент, шакар, бензин нархи пасайди ва 7,7 млрд сўмлик авторақамлар сотилди - Review.uz\n9 – 15 август кунлари "Ўзбекистон республика товар-хом ашё биржаси" АЖнинг барча савдо платформаларида 1 674,2 млрд сўмлик товарлар сотилган.\nЎтган ҳафта давомида, яъни 9 – 15 август кунлари "Ўзбекистон республика товар-хом ашё биржаси" АЖнинг барча савдо платформаларида 1 674,2 млрд сўмлик товарлар сотилган бўлиб, бу аввалги ҳафтага нисбатан 3,3% га ортиқдир.\n- 84,9% - биржа савдолари;\n- 0,6% - кўргазма-ярмарка савдолари;\n- 14,0% - электрон давлат харидлари;\n- 0,6% - авторақамларнинг онлайн-аукционига тўғри келди.\nКичик бизнес ва хусусий тадбиркорлик субъектлари иштирокида тузилган битимларнинг умумий ҳажми 739,6 млрд сўмни ташкил қилди. Давлат харидлари тизимларида ўтказилган электрон савдолар натижасида бюджет ва корпоратив буюртмачиларининг қарийб 41,3 млрд сўмлик маблағлари тежалди.\nКўриб чиқилаётган давр мобайнида онлайн аукцион орқали 3 287 та авторақамлар сотилди, сотилган давлат рақам белгиларининг умумий суммаси 7,7 млрд сўмни ташкил қилди.\n- 11,2% биринчи тоифадаги авторақамларга;\n- 16,6% иккинчи;\n- 9,7% учинчи;\n- 11,8% тўртинчи;\n- 15,9% бешинчи;\n- 34,9% олтинчи тоифа авторақамларга тегишлидир.\nКўриб чиқилаётган даврда очиқ биржа савдолари орқали жами 1 420,9 млрд сўмлик товар ресурслари сотилди. Сотувчи корхоналар маҳсулотларни тасдиқланган жадвалларга риоя қилган ҳолда биржа савдоларига қўйишди, шу жумладан:\nЎтган ҳафта мобайнида биржа савдоларига 344 661,0 тонна цемент қўйилди ва улардан 221 012,0 тоннаси, яъни 64,1% сотилди. Ўртача кунлик сотув ҳажмлари 44,2 минг тоннани ташкил қилди.\nКўриб чиқилаётган даврда цементнинг барча маркалари бўйича шаклланган кунлик ўртача нархлар маҳсулотнинг бир тоннаси учун 509,2 минг сўмдан 507,6 минг сўмгача, яъни 0,3% га пасайди.\nБиржанинг шакар бозорида нархлар пасайиши қайд этилди. Ҳафта давомида биржа савдоларига 12 150,0 тонна шакар қўйилди ва улардан барчаси 100% миқдорда сотилди.\nКўриб чиқилаётган даврда шакарнинг барча категорияси бўйича шаклланган кунлик ўртача нархлар маҳсулотнинг бир тоннаси учун 7 575,1 минг сўмдан 7 553,2 минг сўмгача, яъни 0,3% га пасайган. Ўтказилган биржа савдолари натижасида маҳаллий шакарнинг 3-категорияси бўйича шаклланган ўртача ҳафталик нархи маҳсулотни бир тоннаси учун 7 558,2 минг сўмни ташкил этди.\nЎтган ҳафтада биржада автомобиль бензинининг нархи бироз пасайди. Ўтган ҳафта мобайнида биржа савдоларига 25 182,0 тонна бензин қўйилди ва улардан 15 962,9 тоннаси, яъни 63,4% сотилди. Ўртача кунлик сотув ҳажмлари 3,2 минг тоннани ташкил қилди.\nКўриб чиқилаётган даврда АИ-80 русумли автомобиль бензиннинг кунлик ўртача нархлар маҳсулотнинг бир тоннаси учун 7 457,1 минг сўмдан 7 254,2 минг сўмгача, яъни 2,7%га пасайди.\nЎтган ҳафтада АИ-80 русумли автомобиль бензиннинг ўртача ҳафталик котировкаси 7 398,8 минг сўмни, АИ-91 – 8 719,9 минг сўмни ташкил этди.


ЯНГИ ДУНЁ » Blog Archive » Алишер Соипов ўлимидан 5 йил ўтиб…\nАлишер Соипов ўлимидан 5 йил ўтиб…\n2007 йил 24 октябрь куни Ўш шаҳридаги офиси яқинида 26 ёшли ўзбек журналисти Алишер Соипов отиб кетилди.\n2007 йилнинг 24 октябри.\nКечаги кундан фарқ қилмаган бир тонг. Доимгидек иш куни. Аввал, “Сиёсат” газетасинининг офисига бир бош суқиб, бугунги ишларни режалаштирдик. Сўнг университетга, талабаларга дарс бериш учун ўтдим. У ердаги майда деталлар умуман эсимда йўқ. Умуман олганда одатий эди…\nТушга яқин таҳририятга қайтдим. Офисда мен таниган, танимаган меҳмонлар бўлиб, умумий залда ниманидир муҳокама қилишарди. Газета эгаси, бош муҳарир эса ўз хонасида тамаки тутунига тўлган ҳонада асабий ҳолда ўтирарди. Мен уни бош муҳаррирдан кўра кўпроқ дўст сифатида қабул қилардим. Муаммоларини бўлишиб енгиллармикин деган мақсадда гапга солдим. Аммо очиқ гаплашмади. Характери шундай эди уни. Гапиришни хоҳласа ҳеч бир нарсани яширмай айтар, истамаса бирор гапни суғириб ҳам ололмасдим. Аслида унинг асабий ҳолда биринчи марта кўраётганим йўқ эди. Бироқ бу сафар кўнглим жиддий муаммо чиққанини сезгандек эди.\nМен яна факультетга қайтдим. Ишдан сўнг эса аёлим билан бозор ўчар қилдик. Газета офисининг ёнидан ўтаётганимизда соат кечки олти бўлган эди. Унинг хонасида чироқ ёниқ эди. Мен унга учраб кетмоқчи бўлдим, аммо аёлим сумкаларни уйга қўйгач қайтарсиз деди. Менинг ижарага олган уйим офисдан унчалик узоқ эмасди. Уйимиз олдида эса бизни қишлоқдан келган бир қариндошим кутиб турарди. Бирор соат ўтиб ўтмай уни кузатиб қайтдим. Тўртинчи қаватга кўтарилиб улгурмай хотиним қўл телефонимга тинмай қўнғироқ бўлаётганини айтди.\n– Давронбек мен бир гап эшитдим… Шу ростми…\n– Нима гап… тинчликми?\n– Алишерни отиб кетишибди….\n– Йўўўқ…. мен боя кўрдим ишхонасининг свети ёниқ эди…\n– Мен ҳозир ишхонага телефон қиламан….\n– Таҳририятнинг “домашний” телефонига қайта қайта қўнғироқ қилдим. Бироқ ҳеч трубкани ҳеч ким кўтармади.\n– Бу орада қўл телефонимга яна бир қўнғироқ келди.\n– Бу қаердан чиққан гап ўзи? Ростми?\n– Рост. Бир милиция ходими хабар берди…\nАвзойимни кўрган хотиним қўрқувдан титрай бошлади. Мен эса ўлмабди, ўлмабди, касалхонада экан, деб уни хотиржам қилмоқчи бўлдим. Балки ўшанда кўпроқ ўзимни алдамоқчи бўлгандирман….\nЎшанда соат еттидан тахминан беш дақиқа ўтган. Ўш шаҳрини шом қоронғуси эгаллаган эди…\nҲар доимгидек, биноидек бошланган кун мана шундай, ҳеч кутилмаган айрилиқ билан тугади…. Менинг дўстим, журналист Алишер Соипов ёлланма қотилларнинг уч ўқидан халок бўлди….\nЭнди унинг менга қилган яхшиликларини қайтариш учун қўлимдан биргина нарса келади. Уни яхши хислатлар билан ёд этиш ва унинг ҳаққига дуо қилиш!\nДўстим, Аллоҳ бизларни ўз жаннатида йўлиқтирсин!\n2012 йил 24 октябрь\nPublished on oktober 24, 2012 · Filed under: Алишер Соиповни хотирлаб;\nKommentarer inaktiverade för Алишер Соипов ўлимидан 5 йил ўтиб…


Понедельник, 31 Октябр 2016 11:50\tхарф ўлчами\nАзалдан майсир(арабчадан сўзма-сўз таржима қилганда – “қимор ўйини”) исломгача бўлган даврда етарли даражада оммабоп бўлган қимор ўйинини ўзида гавдалантирган. Ўйиннинг моҳияти қуйидагидан иборат бўлган. Халфана ўйинининг барча иштирокчилари томонидан(тенг улушларда) туя сотиб олинган. Туяни сўйишгач, гўштни майдалаб, қисмларга бўлиб чиққанлар. Шундан кейин гўшт бўлаклари сонича камон ўқлари олинган ва ҳар бир камон ўқига сўйилган ҳайвон танасининг у ёки бу қисми ёзиб чиқилган. Туя ўркачи гўштнинг энг яхши, туёғи эса ёмон қисми ҳисобланган. Кейин иштирокчилар камон ўқларини тортганлар. Кимки туя танасининг яхши қисми ёзилган камон ўқини тортган бўлса, ўша ютуқ эгаси ҳисобланган, ёмон қисмини тортган киши эса ютқизган бўлиб чиққан.Ғарардан фарқли равишда, майсир исломда буткул рад этилган: “Эй иймон келтирганлар! Албатта, хамр, қимор, бутлар ва (фол очадиган) чўплар ифлосдир. Шайтоннинг ишидир. Бас, ундан четда бўлинг. Шоядки, нажот топсангиз”. (Шайх Муҳаммад Содиқ Муҳаммад Юсуф. Тафсири Ҳилол. Моида, 90 )Қуръонда кариймда қимор ўйинларини ман этиш изоҳи баён этилган: “ Сендан хамр ва қимор ҳақида сўрарлар. ”Иккисида катта гуноҳ ва кишилар учун манфаат бор ва гуноҳлари нафларидан каттадир”, деб айт. Ва сендан нафақа қилишни сўрарлар. ”Ортиқчасини”, деб айт. Аллоҳ шундоқ қилиб сизга Ўз оятларини баён қилади. Шоядки, тафаккур қилсангиз. ” (Шайх Муҳаммад Содиқ Муҳаммад Юсуф. Тафсири Ҳилол. Бақара, 219)“Албатта, шайтон хамр ва қимор туфайли ораларингизга адоват ва ёмон кўришликни солишни ҳамда сизларни Аллоҳнинг зикридан ва намоздан тўсишни ҳоҳлайдир. Энди тўхтарсизлар?!” (Шайх Муҳаммад Содиқ Муҳаммад Юсуф. Тафсири Ҳилол. Моида, 91)Бошқача айтганда, майсир ва бошқа қимор ўйинлари худди хамр сингари бирданига эмас, босқичма-босқич ман этилган. Аввалига Аллоҳ таоло улардан жамият учун озроқ манфаат борлигини эътироф этган, лекин зиёни нафидан кўплигини таъкидлаган ҳолда, орадан бир оз вақт ўтиб, уларни буткул тақиқлаган. Қимор ўйинларининг ман қилиниши босқичма-босқич амалга оширилишининг боиси, ушбу иллат араблар ўртасида кенг тарқалган эди ва унга барҳам бериш учун катта тайёргарлик ишлари олиб бориш лозим бўлган. Шуни қайд этиш лозимки, исломий молиялар бўйича замонавий муаллифларнинг асарларида “майсир” ибораси тез-тез кўзга ташланиб туради, лекин вақт ўтиши билан гўшт бўлакларида ўйналган қимор ўйини ўзининг дастлабки моҳиятидан ўзгариб кетди. Мусулмон иқтисодчилари “майсир” деганда бирон-бир тасодиф натижасида, ҳеч қандай меҳнат ва капитал сарфланмай пайдо бўлган даромадни тушунадилар. Майсирни нима эканлигини кўз олдимизга келтириш учун Н. В. Гоголнинг “Ўлик жонлар” поэмасидан бир парчани ёдга олиш кифоя, Чичиков ўлик жонларни Коробочка ўзига сотиши учун фойдаланадиган далиллардан бирини қуйида шундай баён этади:“ Мана кўрдингизми?. Бу ўзи, шундай асал. Сиз уни йил бўйи ташвиш ила уриниш ва ҳаракатлар билан йиққан бўлсангиз керак; кўп юргансиз, ариларни эҳтиётлаб, бутун қиш бўйи озиқлантиргансиз; ўлик жонларни иши эса бу дунёга боғлиқ эмас. Бу ерда сиз томонингиздан ҳеч қандай уринишлар ҳам бўлмаган, сизнинг хўжалигингизга зиён етказилган ҳолда, улар Яратганнинг иродаси ила бу дунёни тарк этишди. Сиз у ёқда ўзингизнинг меҳнатингиз, уринишларингиз учун ўн икки сўм олдингиз, бу ерда эса текинга, ўн икки эмас, балки ўн беш сўм, яна кумушда ҳам эмас, ҳаммаси кўм-кўк қоғоз пулларда оляпсиз. – Мана шундай қатъий ишончдан кейин Чичиков кампирнинг ён беришига ҳеч қандай шубҳа қилмай қўйди“Шунингдек, рулетка ўйнашдан олинган даромад, лотерея билетлари бўйича ютуқлар, дериватив битимлар(фьючерслар, своплар) бўйича олинган фойдалар ҳам майсир ҳисобланади. Мана шундай қимор ёки молиявий ўйинлар ҳисобланган фаолият натижасида топилган маблағлар ишлаб чиқариш жараёнидан ўтиб келмайди ва воқеликка мувофиқ равишда жамиятни бой қила олмайди. Шу ерда лотереялар тўғрисида алоҳида тўхталиб ўтиш лозим. Уларнинг жамият (нафақат мусулмонлар орасида) томонидан турлича қабул қилиниши ҳанузгача турфа тортишувларга сабаб бўлмоқда. Масалан, XIX асрнинг охирларигача Россияда лотереяларга умуман салбий муносабатда бўлинган. Лотерея билан боғлиқ муваффақиятсиз тажриба натижасида лотерея ташкилотчилари айби билан ҳукумат 45 000 рублни йўқотгач, Екатерина II Россияда бундай кўнгилочар тадбирлар ўтказишни тақиқлаб қўйди. XIX аср якунларигача Россияда лотереяларни фақат хайрия ташкилотлари ўтказдилар, бунинг учун губернаторнинг ёки агарда, йирик миқдорлар ўйналадиган бўлса¸ Молия вазирининг рухсати бўлиши шарт эди. Лекин жамоатчилик фикрида лотерея бошқалар ҳисобига бойишнинг бир шакли сифатида қабул қилинишда давом этди. XX асрнинг бошларида ички ишлар вазири Д. С. Сипягин Николай II га Россиядаги лотереялар тўғрисида шундай ахборот берди: “Бизнинг ҳукумат уларнинг(лотереяларнинг) ҳалқ турмуш тарзидаги ўта бузуқ иқтисодий ва аҳлоқий аҳамиятига (курсив бизники. – Р. Б) кўп бора эътибор қаратди. Ҳеч қандай меҳнат сарфламасдан, эҳтирос қўзғатувчи ва текин даромад иштиёқини туғдирадиган лотереялар аҳолини қимор ўйинларига ўргатмоқда, ишлаб чиқаришдан узоқлаштирмоқда ва бир кишини бошқалар ҳисобига бойишига замин яратмоқда. . . Шундай қилиб, лотереялар жамият ҳаётининг ҳаққоний пойдеворига тўлақонли зид келмоқда ва ҳалқ ҳаётига ҳеч қандай наф келтирмаяпти, ҳаттоки хавфли таъсирини кўрсатмоқда”. Лотереяларга нисбатан салбий муносабатни нафақат мусулмон жамиятларида кузатиш мумкин, бундан ташқари лотереяларни танқид қилувчилар таъкидлаганларидек, улар нафақат ноаҳлоқий, балки кони зарар ҳамдир. Юқоридаги нуқтаи-назарнинг мухолифлари кўп сонли лотереялар тажрибаларини ҳавола этган ҳолда, уларни сотишдан тушган йиғимлар хайрия мақсадларига ишлатилишини рўкач қиладилар. Ҳақиқатда ҳам, замонавий лотереялар биринчи марта 1466 йилда фламанд мўйқалам соҳиби Ян ван Эйкнинг беваси томонидан Брюггеда, шаҳардаги қашшоқларга кўмак бериш учун маблағ жалб этиш мақсадида ташкиллаштирилган. Кейинчалик ғарб дунёсида ўтказилган кўплаб лотереялар саховатпеша хусусиятига эга бўлган. Шунингдек, келажакдаги АҚШнинг тикланиши ва ривожланишида XVII аср бошларида Англияда ўтказилган лотереялар катта рол ўйнаганлар ва Атлантиканинг нариги соҳилидаги британ колонияларини иқтисодий қўллаб-қувватлашни ўз олдига мақсад қилиб олганлар. Бундан ташқари, бир қатор давлатлардаги қонунчилик лотерея тиражларини сотишган тушган пулнинг бир қисмини хайрия мақсадлари учун ажратишни талаб қилади. Масалан, “Лотереялар тўғрисида”ги Россия қонуни бўйича, сотилган лотерея билетларининг 10% қиймати хайрия эҳтиёжлари учун йўналтирилади. Бу кўрсаткич бошқа мамлакатларда янада юқорироқ кўрсаткични – Буюк Британияда 28%ни, Италияда 15%ни ташкил этади, Скандинавия ярим ороли мамлакатларида эса қимор бизнесидан келган даромад ҳисобига ижтимоий ҳимоя ташкилотларининг фаолияти молиялаштирилади. Лотерея ташкилотчиларидан олинган даромаддан ташқари давлат лотерея сотиб олувчиларни ҳам ютуқлардан солиқ олиш орқали солиққа тортади. Юқоридаги Қуръон оятларида таъкидланганига мувофиқ, лотереялар ўтказишдан жамият оладиган манфаатга нисбатан унинг зарарлари албатта, кўпроқдир. Мусулмон мамлакатларида лотереялардан ижтимоий эҳтиёжлар учун маблағларни йиғишда фойдаланиш калтабинлик бўлиб қолган бўлур эди, чунки исломда жамиятдаги маблағларни қайта тақсимлашнинг закот, вақф ва ҳк. каби бошқа манбалари борки, улар лотереялар пайдо бўлишидан анча аввалроқ ўзининг самарали эканлигини исботлаб берган.\t« Мусулмон давлатларида АҚШдагидан ҳам кўпроқ аёл-муҳандислар борлигидан хабарингиз борми?\tБуюк Британияда ҳам исломий банклар бор... »


“Интер” клуби президентига нисбатан иш очилди | Qalampir.uz\n“Интер” клуби президентига нисбатан иш очилди\nСпорт\t04 Март 11:28 2345\n“Интер” клуби президенти Стивен Жан А серия раҳбари Паоло Даль Пинони масҳарабоз, деб атагани учун Италия футбол федерацияси унга қарши иш очди.\nИталияда коронавирус кенг тарқалгани сабабли, А сериянинг 26-туридан ўрин олган “Ювентус” - “Интер” жамоалари ўртасидаги учрашув жорий йилнинг 9 март кунига белгиланди. Шунинг учун, 27-тур ўйинлари бироз олдинга суриладиган бўлди. Ўйин куни ўзгаравергани сабабли, “Интер” клуби президенти 26 ёшли Стивен Жан А серия раҳбари Паоло Даль Пинони масҳарабоз, деб атаган. Шу сабабли унга қарши иш очилган.\nБундан аввал ушбу баҳс, мухлисларсиз бўлиб ўтиши маълум қилинганди. Энди ишқибозлар учрашувни стадиондан туриб томоша қилишига рухсат берилгани айтилмоқда. Фақат стадионга келган ишқибозлар қаттиқ текширувдан ўтиши ва махсус ходимларга яшаш манзили тўғрисидаги гувоҳномани тақдим этишлари керак бўлади.\nЭслатиб ўтамиз, бундан аввал Италия футбол федерацияси “Кальяри” жамоасига нисбатан иш очган эди. Сабаби, “Интер” - “Кальяри” жамоалари ўртасидаги баҳсда, “Кальяри” клуби мухлислари “Интер” жамоаси футболчиси Ромелу Лукакуни “маймун”, дея ҳақорат қилишганди.\nИнтер А серия Стивен Жан\n05 Апрель 21:55 68745\n05 Апрель 20:51 55408\n05 Апрель 02:04 44816\n06 Апрель 20:50 40924\n07 Апрель 19:04 38295


hidoyat.uz – “Мовароуннаҳр” нашриётининг сайти - Сен ҳақингда хотира ёздим...\nСен ҳақингда хотира ёздим...\n2013 йил 4 декабр\nРукни: Мактубларда манзаралар\nКишини бир кўришда билиб бўлмайди, дейишади катталар. Бу фикр тўғрилигини ҳаётдан сабоқ чиқариб, тасдиқлаяпман. Унгача кўп янглишдим. Кўрганларимга ишонавериб, кўп марта панд едим. Олдинда нималар борлигини билмаймиз. Эртамиздан бехабар, яшашда давом этамиз.\nТақдирлар турли чорраҳаларда кесишади. Вақт ва макон бизга боғлиқ бўлмаган ҳолда бир-бирларимизни топамиз ёки йўқотамиз. “Сен қаерда эдинг-у мен қаерда эдим? Бир-биримизни учратишимиз учун шу-у-унча йўл босиб ўтишимиз керак экан”, дейди бир қадрдоним. Ҳақиқатан ҳам ҳаёт қизиқ. Кўришни орзу қилиб юрган одамларинг бир кун келиб, деярли доим кўрадиган оддий ҳамроҳга айланади.\n“Сен ҳақингда хотира ёзаман”, дедим эфиопиялик занжи қиз Фотимага. Самимий табассуми билан миннатдорлигини изҳор қилган бу қизни жуда яхши кўриб қолган эдим...\nЁтоқхона маъмури бизларни юқорига йўллаб, бўш ётоғи бор исталган хонада қолишимизни айтди. Бир-бир эшикларини тақиллатиб, ҳамроҳим билан хоналарга қарай бошладик. Ҳар эшикдан узр сўраб, ичкарига мўралардик. Бир ёруғ ва шинам хонада бизни занжи қиз кулиб қаршилади. Бу ерда жой кўп эди... Қолишни ўйладик, аммо занжи қизни ҳеч бир сабабсиз ёқтирмадим. Ҳамроҳимга бу ерда қолмаслигимни айтдим. Яна бошқа хоналарни кўрдик. Аммо ҳеч бири занжи қиз жойлашган хона каби кўнглимизга ўтирмади. Ўша хона эшигини қайта тақиллатдик. Яна самимий қаршилаган қиз билан яхшироқ сўрашдик-да, ётоғимизни танладик. Сўнг нарсаларимизни жойлаштира бошладик.\nЎзини “Фотима Умар” деб таништирган қизга бот-бот қараб қўяман, хатти-ҳаракатларини кузатаман. Негадир у эътиборимни тортаверарди. Бир-биримизнинг тилимизни қийналиброқ тушунардик, аммо илк фурсатларданоқ дилларимиз бир-бирини яхшироқ англаётганини ҳис қилдим. Унинг мўминалиги, муслималиги ўзига маҳлиё қилар, самимийлигидан кўнглим тўларди. Шундай пайтларда Абу Ҳурайрадан (розияллоҳу анҳу) ривоят қилинган ҳадис ёдимга келарди: «Расулуллоҳ (соллаллоҳу алайҳи ва саллам) дедилар: “Аллоҳ таоло сизларнинг ташқи кўринишингиз ва молларингизга қарамайди, балки қалбларингизга ва амалларингизга қарайди”». Унинг сувратини безаган чиройли хулқи, Расулуллоҳнинг (соллаллоҳу алайҳи ва саллам): “Сизларнинг яхшиларингиз хулқи яхши бўлганларингиз”, деган сўзларининг кўз ўнгимдаги исботи эди.\nФотима исмимни қийналиброқ ўрганди-ю, аммо ёдлаб олганидан кейин ширин талаффуз билан чақирадиган бўлди. Миллатдош дугоналаримдан кўра у билан яхшироқ тиллашардим. Қалб қалб билан англашса, диллар дўстлашса, инсоннинг тили, миллати, ҳусни, либосининг аҳамияти ўз-ўзидан йўқолиб борар экан. Қанийди, атрофимдаги барча инсонлар ана шундай хулқи билан чиройли кўринса!\n784 марта ўқилган.


Ал-Қудс Фаластин пойтахти деб тан олинмас экан, минтақада тинчлик бўлмайди – Маҳмуд Аббос\n01:05 / 07.12.2017\nУнинг айтишича, Аббос АҚШ Ал-Қудсни Исроил пойтахти деб тан олиши бўйича баёнотида “Шарқий Ал-Қудс Фаластин пойтахти деб олинмас экан, минтақада тинчлик-осойишталик бўлмаслиги” ҳақидаги позициясини аниқ билдирмоқчи.\nАл-Аҳмаднинг маълум қилишича, Вашингтоннинг ушбу қарори бўйича аниқ чоралар “Фаластин раҳбарияти томондан душанба куни махсус йиғилишда” қабул қилинади. Бундан ташқари, “ҳозирда араб давлатларининг олий даражадаги фавқулодда учрашувини чақиртириш бўйича маслаҳатлашувлар олиб борилмоқда”.\nАл-Аҳмад АҚШ маъмурияти вакилларининг АҚШ президенти Яқин Шарқда тинчлик ўрнатилиши жараёнига содиқлиги ҳақидаги сўзларини ёлғон деб атади. “Бу бошқа ҳеч кимни алдаб бўлмайдиган ёлғондир”, деб изоҳ берган бу баёнотларга ал-Аҳмад.\nАл-Қудс мақоми Фаластин-Исроил ихтилофидаги энг муҳим муаммолардан бири бўлиб, исроилликлар 1967 йилги урушда шаҳарнинг шарқий қисмини эгаллаб олишган. Улар Ал-Қудс Исроил пойтахти эканини таъкидлашмоқда. Фаластинликлар ҳам шаҳарнинг шарқий қисмини ўз давлатлари пойтахти қилишмоқчи.\nАҚШ Маҳмуд Аббос Ал-Қудс